John Reed: Την παραμονή της επανάστασης του Οκτώβρη – Praxis Review\nJohn Reed 28 Οκτωβρίου 2017 0\nΤο κείμενο είναι το τρίτο μέρος του έργου του Τ.Ρίντ «Δέκα μέρες που συγκλόνισαν τον κόσμο». Τους προλόγους μπορείτε να τους βρείτε εδώ , το πρώτο μέρος εδώ και το δεύτερο εδώ.\nΣτις σχέσεις ανάμεσα σε μια αδύνατη κυβέρνηση κι έναν εξεγερμένο λαό αργά ή γρήγορα έρχεται η στιγμή, που κάθε βήμα της εξουσίας εξαγριώνει τις μάζες και κάθε άρνησή της να δράσει τους προκαλεί την περιφρόνηση. Το σχέδιο εκκένωσης της Πετρούπολης προκάλεσε θύελλα αγανάχτησης. Η δημόσια δήλωση του Κερένσκι, πως η κυβέρνηση δεν είχε καθόλου τέτοια πρόθεση, έγινε δεκτή με χαλάζι από ειρωνείες. “Κολλημένη στον τοίχο από την πίεση της επανάστασης – διαλαλούσε ο Εργατικός Δρόμος -, η κυβέρνηση των ευνοουμένων της αστικής τάξης προσπαθεί να ξεγλιστρήσει, σκορπώντας ψεύτικες διαβεβαιώσεις ότι τάχα δεν ετοιμαζόταν να φύγει από την Πετρούπολη κι ότι δεν ήθελε να παραδώσει την πρωτεύουσα…“.\nΣτο Χάρκοβο (1), τριάντα χιλιάδες ανθρακωρύχοι οργανώθηκαν και αποδέχτηκαν εκείνο το εισαγωγικό σημείο του καταστατικού των “Βιομηχανικών εργατών του κόσμου” (2), που γράφει: “Η τάξη των εργατών και η τάξη των επιχειρηματιών δεν έχουν τίποτα το κοινό ανάμεσά τους“. Η οργάνωση διαλύθηκε από τους κοζάκους και διώχτηκαν πολλοί ανθρακωρύχοι από τη δουλειά. Οι υπόλοιποι κήρυξαν γενική απεργία. Ο υπουργός Εμπορίου και Βιομηχανίας Κονοβάλοφ έστειλε το βοηθό του Ορλόφ να βάλει τέρμα στις ταραχές, δίνοντάς του ευρεία εξουσιοδότηση. Οι ανθρακωρύχοι μισούσαν τον Ορλόφ. Και η ΚΕΕ όχι μόνο υποστήριξε αυτό το διορισμό, αλλά και αρνήθηκε να απαιτήσει την απομάκρυνση των κοζάκων από το λεκανοπέδιο του Ντονέτς.\nΥστερα απ’ αυτά ακολούθησε η διάλυση του Σοβιέτ της Καλούγκα. Οι μπολσεβίκοι, καταχτώντας την πλειοψηφία σ’ αυτό το Σοβιέτ, πέτυχαν την απελευθέρωση μερικών πολιτικών κρατουμένων. Η Δούμα της πόλης, με τη συγκατάθεση του κυβερνητικού επιτρόπου, κάλεσε από το Μινσκ στρατό και κανονιοβόλησε το Σοβιέτ. Οι μπολσεβίκοι υποχώρησαν, όμως τη στιγμή που έβγαιναν από το κτίριο του Σοβιέτ οι κοζάκοι έπεσαν απάνω τους φωνάζοντας: “Ετσι θα γίνει και με όλα τα υπόλοιπα μπολσεβίκικα Σοβιέτ και στη Μόσχα και στην Πετρούπολη“. Το επεισόδιο αυτό συντάραξε όλη τη Ρωσία…\nΣτην Πετρούπολη τέλειωσε το συνέδριο των Σοβιέτ της Βόρειας Περιοχής, που το παρακολουθούσε ο μπολσεβίκος Κριλένκο. Το συνέδριο με συντριπτική πλειοψηφία πήρε απόφαση για τη μεταβίβαση όλης της εξουσίας στο Πανρωσικό συνέδριο των Σοβιέτ. Πριν να τελειώσει, το συνέδριο έστειλε χαιρετιστήριο στους συλληφθέντες μπολσεβίκους, αγγέλλοντας ότι η ώρα της απελευθέρωσής τους πλησιάζει. Ταυτόχρονα η πρώτη πανρωσική διάσκεψη των εργοστασιακών επιτροπών τάχθηκε κατηγορηματικά υπέρ των Σοβιέτ, παίρνοντας την εξής απόφαση: “… Ανατρέποντας την απολυταρχία στον πολιτικό τομέα η εργατική τάξη επιδιώκει το θρίαμβο του δημοκρατικού καθεστώτος και στον τομέα της παραγωγικής της δραστηριότητας.Εκφραση αυτής της προσπάθειας είναι η ιδέα του εργατικού ελέγχου, που γεννήθηκε στην περίοδο της οικονομικής παράλυσης, η οποία προκλήθηκε από την εγκληματική πολιτική των κυρίαρχων τάξεων…“.\nΗ ένωση των σιδηροδρομικών απαιτούσε την παραίτηση του υπουργού Μεταφορών Λιβερόβσκι. Ο Σκόμπελεφ από μέρους της ΚΕΕ υποστήριζε ότι με εντολή πρέπει να παρουσιαστεί στη διασυμμαχική διάσκεψη και διαμαρτυρήθηκε τυπικά ενάντια στην αποστολή του Τερεσένκο στο Παρίσι. Ο Τερεσένκο υπέβαλε την παραίτησή του… Ο στρατηγός Βερχόβσκι, μην μπορώντας να πραγματοποιήσει το σχέδιο αναδιοργάνωσης του στρατού που πρότεινε, πήγαινε πολύ αραιά στις συνεδριάσεις του υπουργικού συμβουλίου…\nΣτις 3 του Νοέμβρη (21 Οχτώβρη) στην Κοινή Υπόθεση του Μπούρτσεφ δημοσιεύτηκε με μεγάλα γράμματα η παρακάτω έκκληση:\n“Πολίτες! Σώστε τη Ρωσία! Μόλις αυτή τη στιγμή έμαθα ότι χτες, στη σύσκεψη της επιτροπής άμυνας στο Συμβούλιο της δημοκρατίας, ο υπουργός των Στρατιωτικών στρατηγός Βερχόβσκι, ένας από τους κύριους ενόχους του θανάτου του στρατηγού Κορνίλοφ, πρότεινε να κλείσουμε ειρήνη με τους Γερμανούς κρυφά από τους συμμάχους…Αυτό είναι προδοσία της Ρωσίας! Ο Τερεσένκο δήλωσε, ότι η πρόταση του στρατηγού Βερχόβσκι ούτε καν συζητήθηκε στην προσωρινή κυβέρνηση. Η πρόταση αυτή, είπε ο Μ. Ι. Τερεσένκο είναι παράφρονη. Τα λόγια του στρατηγού Βερχόβσκι προκάλεσαν φρίκη στα μέλη της επιτροπής. Ο στρατηγός Αλεξέγεφ έκλαιγε. Οχι! Η πρόταση δεν είναι παράφρονη! Είναι χειρότερη από κάθε παραφρόνηση! Είναι ανοιχτή προδοσία της Ρωσίας! Για τα λόγια του Βερχόβσκι πρέπει να δώσουν απάντηση αμέσως ο Κερένσκι, ο Τερεσένκο και ο Νεκράσοφ. Πολίτες, όλοι στο πόδι. Προδίνουν τη Ρωσία! Σώστε τη!“.\nΣτην πραγματικότητα ο Βερχόβσκι έλεγε μόνο ότι είναι ανάγκη να πιέσουν τους συμμάχους να βιαστούν να κάνουν προτάσεις ειρήνης γιατί ο ρωσικός στρατός δεν μπορεί πια να πολεμήσει. 21 Η εντύπωση στη Ρωσία και στο εξωτερικό ήταν τεράστια. Ο Βερχόβσκι πήρε “αναρρωτική άδεια επ’ αόριστο” και παραιτήθηκε από την κυβέρνηση. Η Κοινή Υπόθεση έκλεισε…\nΗ Κυριακή, 4 του Νοέμβρη (22 Οχτώβρη), ορίστηκε σαν “Μέρα του Σοβιέτ της Πετρούπολης” και θα γιορταζόταν με ογκώδη συλλαλητήρια σ’ όλη την πόλη. Αυτά τα συλλαλητήρια που οργανώθηκαν με πρόσχημα τη συγκέντρωση χρημάτων για τις σοβιετικές οργανώσεις και το σοβιετικό τύπο, στην πραγματικότητα ήταν επίδειξη δυνάμεων. Ξαφνικά ανακοινώθηκε ότι οι κοζάκοι όρισαν την ίδια ακριβώς ημέρα λιτανεία προς τιμή της θαυματουργής εικόνας που έσωσε τη Μόσχα από τον Ναπολέοντα, το 1812.\nΗ ατμόσφαιρα ηλεκτρίστηκε. Η παραμικρότερη σπίθα μπορούσε ν’ ανάψει την πυρκαγιά του εμφύλιου πολέμου. Το Σοβιέτ της Πετρούπολης κυκλοφόρησε την παρακάτω έκκληση με τίτλο:\n“Αδέλφια κοζάκοι! “… Εσάς κοζάκοι θέλουν να σας ξεσηκώσουν ενάντια σε εμάς, τους εργάτες και τους στρατιώτες. Αυτή την αδελφοκτόνα δουλιά κάνουν οι κοινοί μας εχθροί: οι καταπιεστές – ευγενείς, οι τραπεζίτες, οι τσιφλικάδες, οι παλιοί γραφειοκράτες, οι πρώην τσαρικοί λακέδες… Εμάς μας μισούν όλοι οι τοκογλύφοι, οι πλούσιοι, οι πρίγκιπες, οι ευγενείς, οι στρατηγοί και μαζί μ’ αυτούς οι δικοί σας, οι κοζάκοι στρατηγοί. Αυτοί είναι έτοιμοι κάθε στιγμή να διαλύσουν το Σοβιέτ της Πετρούπολης, να στραγγαλίσουν την επανάσταση…Στις 22 του Οχτώβρη οργανώνεται κάποια κοζάκικη λιτανεία. Ο κάθε κοζάκος είναι ελεύθερος να πάρει μέρος ή όχι στη λιτανεία. Εμείς δεν ανακατευόμαστε σ’ αυτή την υπόθεση και κανένα εμπόδιο δε βάζουμε σε κανέναν…“.\nΗ λιτανεία ματαιώθηκε στα βιαστικά… Στους στρατώνες και τις εργατικές συνοικίες οι μπολσεβίκοι διέδιδαν το σύνθημά τους: “Ολη η εξουσία στα Σοβιέτ!” και οι πράκτορες των σκοτεινών δυνάμεων υποκινούσαν το λαό να σφάξει τους Εβραίους, τους μαγαζάτορες και τους αρχηγούς των σοσιαλιστών… Από τη μια μεριά ήταν τα εμπρηστικά άρθρα του μοναρχικού τύπου, κι από την άλλη η βροντερή φωνή του Λένιν: “Εξέγερση!… Δεν πρέπει να περιμένουμε περισσότερο!“. Ακόμα κι ο αστικός τύπος ανησύχησε. Η εφημερίδα “Χρηματιστηριακές Υποθέσεις” αποκαλούσε την μπολσεβίκικη προπαγάνδα απόπειρα ενάντια στα “βασικά θεμέλια της κοινωνίας, ενάντια στο απαραβίαστο του ατόμου και το σεβασμό της ατομικής ιδιοκτησίας“.\nΠερισσότερο όμως απ’ όλους έσταζαν φαρμάκι οι “μετριοπαθείς” σοσιαλιστικές εφημερίδες. “Οι μπολσεβίκοι είναι οι πιο επικίνδυνοι εχθροί της επανάστασης“, τόνιζε η “Υπόθεση του Λαού”. Η μενσεβίκικη “Ημέρα” έγραφε: “Η κυβέρνηση είναι υποχρεωμένη να υπερασπίσει τον εαυτό της και μας“. Η εφημερίδα του Πλεχάνοφ “Ενότητα” εφιστούσε την προσοχή της κυβέρνησης στο γεγονός ότι οι εργάτες της Πετρούπολης εξοπλίστηκαν κιόλας και απαιτούσε αποφασιστικά μέτρα ενάντια στους μπολσεβίκους. Και η κυβέρνηση γινόταν κάθε μέρα όλο και πιο ανίσχυρη. Ακόμα κι η αυτοδιοίκηση της πόλης κατέρρευσε. Οι στήλες των εφημερίδων ήταν γεμάτες από ειδήσεις για θρασύτατες ληστείες και φόνους, οι εγκληματίες όμως παρέμεναν ατιμώρητοι…\nΑπό την άλλη πλευρά οι ένοπλες εργατικές περιπολίες φύλαγαν τις νύχτες τους δρόμους, καταδίωκαν τους πλιατσικολόγους και κατάσχεταν κάθε όπλο που έπεφτε στα χέρια τους. Την 1η του Νοέμβρη (19 Οχτώβρη) ο ανώτατος στρατιωτικός διοικητής της περιοχής της Πετρούπολης συνταγματάρχης Πολκόβνικοφ έβγαλε την παρακάτω διαταγή:\n“Παρά τις δύσκολες μέρες που περνάει η χώρα, στην Πετρούπολη συνεχίζονται οι ανεύθυνες εκκλήσεις για ένοπλες ενέργειες και πογκρόμ και συνάμα κάθε μέρα πληθαίνουν οι λεηλασίες και οι ασχημίες. Η κατάσταση αυτή αποδιοργανώνει τη ζωή των πολιτών και εμποδίζει την κανονική αυτή αποδιοργανώνει τη ζωή των πολιτών και εμποδίζει την κανονική λειτουργία των κυβερνητικών και κοινωνικών οργάνων. Με τη συναίσθηση της ευθύνης και του καθήκοντος απέναντι στην πατρίδα διατάσσω:\n1.Κάθε στρατιωτικό τμήμα σύμφωνα με τις ειδικές οδηγίες στα όρια της περιοχής του να παρέχει κάθε δυνατή βοήθεια στα όργανα αυτοδιοίκησης της πόλης, στους κομισάριους και στην πολιτοφυλακή, για τη φρούρηση των κρατικών και κοινωνικών ιδρυμάτων.\n2.Σε συνεργασία με το διοικητή της περιφέρειας και τον εκπρόσωπο της πολιτοφυλακής της πόλης να οργανωθούν περιπολίες και να παρθούν μέτρα για τη σύλληψη των εγκληματικών στοιχείωνκαι των λιποταχτών.\n3.Ολα τα άτομα που εμφανίζονται στους στρατώνες και καλούν σε ένοπλη δράση και πογκρόμ, να συλλαμβάνονται και να οδηγούνται στο 2ο διοικητή της πόλης.\n4.Απαγορεύονται οι διαδηλώσεις, τα συλλαλητήρια και οι πομπές στους δρόμους. 22\n5.Οι ένοπλες ενέργειες και τα πογκρόμ να αντιμετωπίζονται αμέσως μ’ όλες τις ένοπλες δυνάμεις που υπάρχουν στη διάθεσή μας.\n6.Να προσφέρεται βοήθεια στους κομισάριους για τη ματαίωση των αυθαίρετων ερευνών και συλλήψεων.\n7.Για ό,τι ήθελε συμβεί στον τομέα διάταξης των τμημάτων σας ν’ αναφέρεστε αμέσως στο επιτελείο της περιοχής. Καλώ τις επιτροπές των τμημάτων κι όλες τις στρατιωτικές οργανώσεις να βοηθήσουν τους διοικητές να εκπληρώσουν τα καθήκοντα που τους ανατέθηκαν”.\nΟ Κερένσκι δήλωσε στο Σοβιέτ της Δημοκρατίας ότι η προσωρινή κυβέρνηση είναι καλά ενημερωμένη για την προπαγάνδα που κάνουν οι μπολσεβίκοι κι ότι είναι αρκετά ισχυρή για να τα βγάλει πέρα με οποιαδήποτε διαδήλωση. Κατηγόρησε τις εφημερίδες “Νέα Ρωσία” και “Εργατικό Δρόμο” για παρόμοια εγκληματική δράση. “Η απόλυτη ελευθερία του τύπου, όμως, συνέχισε ο Κερένσκι, δεν επιτρέπει στην κυβέρνηση να πάρει μέτρα ενάντια στα ψέματα του τύπου… ” (3). Δηλώνοντας πως ο μπολσεβικισμός και ο μοναρχισμός είναι μόνον διαφορετικές εκδηλώσεις μιας και της ίδιας προπαγάνδας, που εξυπηρετεί την αντεπανάσταση και που τόσο πολύ την επιθυμούν οι σκοτεινές δυνάμεις, συνέχισε: “Εγώ είμαι καταδικασμένος. Μου είναι όμως αδιάφορο ό,τι κι αν μου συμβεί, κι έχω το θάρρος να δηλώσω, ότι όλο το μυστικό για τα γεγονότα βρίσκεται στην πρωτοφανή προβοκάτσια που δημιούργησαν στην πόλη οι μπολσεβίκοι“.\nΜέχρι τις 2 του Νοέμβρη (20 Οχτώβρη) είχαν έρθει για το συνέδριο των Σοβιέτ συνολικά δεκαπέντε αντιπρόσωποι. Την άλλη ημέρα έφτασαν τους εκατό και το επόμενο εικοσιτετράωρο, τους εκατόν εβδομήντα πέντε. Απ’ αυτούς οι εκατόν τρεις ήταν μπολσεβίκοι… Για να υπάρχει απαρτία όμως χρειάζονταν τετρακόσιοι αντιπρόσωποι. Κι ως το συνέδριο υπολείπονταν μόνον τρεις μέρες…\nΒρισκόμουνα όλη την ώρα σχεδόν στο Σμόλνι. Ηταν δύσκολο πια να φτάσει κανείς εδώ. Στις εξώπορτες στέκονταν διπλή αλυσίδα από σκοπούς και μπροστά στην κύρια είσοδο υπήρχε μια μακριά σειρά από ανθρώπους που περίμεναν άδεια. Στο Σμόλνι επέτρεπαν να μπουν από τέσσερις άνθρωποι μαζί, αφού πρώτα εξακρίβωναν ποιος ήταν ο καθένας και μαθαίναν για ποια δουλιά ήρθε. Εδιναν άδειες, όμως το σύστημα άλλαζε πολλές φορές την ημέρα, γιατί οι κατάσκοποι καθημερινά σοφίζονταν διάφορους τρόπους για να μπουν στο μέγαρο…\nΜια φορά, πηγαίνοντας στο Σμόλνι, είδα μπροστά μου στην εξώπορτα τον Τρότσκι με τη γυναίκα του. Τους σταμάτησε ο σκοπός. Ο Τρότσκι ανακάτεψε όλες τις τσέπες του, αλλά στάθηκε αδύνατο να βρει την άδεια. Δεν πειράζει, είπε στο τέλος. Εμένα με ξέρετε. Το επίθετό μου είναι Τρότσκι. “Πού είναι η άδεια; απάντησε με πείσμα ο στρατιώτης. Η είσοδος απαγορεύεται, δεν ξέρω κανένα επίθετο εγώ“. “Μα εγώ είμαι ο πρόεδρος του Σοβιέτ της Πετρούπολης“. “Ε, λοιπόν, απάντησε ο στρατιώτης, αφού είστε τέτοιο σπουδαίο πρόσωπο, θα πρέπει να σας βρίσκεται έστω και ένα μικρό χαρτάκι“. Ο Τρότσκι ήταν πολύ υπομονετικός. “Οδηγήστε με στο διοικητή“, είπε. Ο στρατιώτης δίσταζε και μουρμούριζε πως δεν μπορεί ν’ ανησυχεί το διοικητή για το χατίρι του κάθε περαστικού. Στο τέλος όμως, γνέφοντας με το κεφάλι του, κάλεσε τον κινητό σκοπό. Ο Τρότσκι του εξήγησε τη δουλιά που είχε. “Το επίθετό μου είναι Τρότσκι“, επανέλαβε. “Τρότσκι… ” έκανε ο σκοπός ξύνοντας το σβέρκο του. “Κάπου τ’ άκουσα αυτό το όνομα… ” πρόφερε αργά. “Αντε, καλά περάστε, σύντροφε“.\nΣτο διάδρομο έπεσα πάνω στον Καραχάν, μέλος της ΚΕ των μπολσεβίκων (4). Αυτός μου διηγήθηκε, τι είδους θα είναι η νέα κυβέρνηση: “Ευλύγιστη στην οργάνωση, ευαίσθητη στη λαϊκή θέληση, που θα εκφράζεται από τα Σοβιέτ και θα παρέχει την πιο μεγάλη ελευθερία στην τοπική πρωτοβουλία. Σήμερα η προσωρινή κυβέρνηση δένει την τοπική δημοκρατία, όπως ακριβώς γινόταν τον καιρό του τσάρου…Στην καινούρια κοινωνία η πρωτοβουλία θα ξεκινάει από κάτω. Οι μορφές της διοίκησης θα καθοριστούν σύμφωνα με το καταστατικό του σοσιαλδημοκρατικού εργατικού κόμματος της Ρωσίας. Βουλή θα είναι η καινούρια ΚΕΕ, που θα είναι υπεύθυνη απέναντι στο Πανρωσικό Συνέδριο των Σοβιέτ, το οποίο πρέπει να συνέρχεται πολύ συχνά. Τα υπουργεία δε θα τα διευθύνουν ξεχωριστοί υπουργοί αλλά συλλογικά όργανα, άμεσα υπεύθυνα μπροστά στα Σοβιέτ”.\nΣτις 30 (17) του Οχτώβρη αφού είχαμε μείνει σύμφωνοι από προηγούμενα με τον Τρότσκι, τον επισκέφτηκα σ’ ένα μικρό αδειανό δωμάτιο, στο πάνω πάτωμα του Σμόλνι. Καθόταν στη μέση του δωματίου σε μια σκληρή καρέκλα, μπροστά σ’ ένα άδειο τραπέζι. Του υπέβαλα πολύ λίγα ερωτήματα. Μιλούσε γρήγορα και πειστικά πάνω από μια ώρα. Αναφέρω τα πιο βασικά από τα λεγόμενά του, συγκρατώντας ακριβώς τις εκφράσεις του:\n“Η προσωρινή κυβέρνηση είναι ολότελα ανίσχυρη. Στην εξουσία βρίσκεται η αστική τάξη, όμως η εξουσία της είναι καμουφλαρισμένη με τον εικονικό συνασπισμό με τα αμυνίτικα κόμματα. Στη διάρκεια όλης της επανάστασης βλέπουμε να εξεγείρονται οι αγρότες, που κουράστηκαν πια να περιμένουν τη γη που τους υποσχέθηκαν. Από παρόμοια δυσαρέσκεια κατέχονται όλες οι εργαζόμενες τάξεις σ’ ολόκληρη τη χώρα. Η κυριαρχία της αστικής τάξης μπορεί να πραγματοποιηθεί μόνον με κορνιλοφικές μεθόδους, δεν της φθάνουν όμως οι δυνάμεις… Ο στρατός είναι μαζί μας. Οι συμβιβαστές και οι πασιφιστές, οι εσέροι κι οι μενσεβίκοι έχασαν όλο το κύρος τους, γιατί η πάλη ανάμεσα στους αγρότες και τους τσιφλικάδες, ανάμεσα στους εργάτες και τους εργοδότες, ανάμεσα στους στρατιώτες και τους αξιωματικούς έφτασε σε πρωτοφανή οξύτητα και αδιαλλαξία. Μόνο με ενωμένες τις προσπάθειες των λαϊκών μαζών, μόνο με τη νίκη της δικτατορίας του προλεταριάτου μπορεί να τελειώσει η επανάσταση, μπορεί να σωθεί ο λαός…\nΤα Σοβιέτ είναι η πιο ολοκληρωμένη μορφή λαϊκής εκπροσώπησης, πιο ολοκληρωμένη και από την άποψη της επαναστατικής πείρας και από την άποψη των ιδεών και των σκοπών. Τα Σοβιέτ, στηριζόμενα άμεσα στα στρατιωτικά χαρακώματα, στους βιομηχανικούς εργάτες, στο αγροτικό χωριό, είναι η σπονδυλική στήλη της επανάστασης. Εγιναν απόπειρες να δημιουργηθεί εξουσία χωρίς τα Σοβιέτ. Αυτές οι απόπειρες δημιούργησαν μόνον αναρχία. Αυτή τη στιγμή στους διαδρόμους του Σοβιέτ της ρωσικής δημοκρατίας καταστρώνονται κάθε λογής αντεπαναστατικά σχέδια. Το κόμμα των καντέ είναι ο εκπρόσωπος της μαχητικής αντεπανάστασης. Τα Σοβιέτ όμως είναι οι εκπρόσωποι της λαϊκής υπόθεσης. Ανάμεσα σ’ αυτά τα δύο στρατόπεδα δεν υπάρχει ούτε μια ομάδα που να είχε και την παραμικρότερη σοβαρή σημασία… Αυτό είναι το “lutte finale” – η τελευταία και αποφασιστική μάχη. Η αστική αντεπανάσταση οργανώνει όλες τις δυνάμεις της και περιμένει μόνο την κατάλληλη στιγμή για την επίθεση. Η δική μας απάντηση θα είναι αποφασιστική. Θα ολοκληρώσουμε το έργο που μόλις άρχισε το Φλεβάρη και τράβηξε προς τα μπρος στην περίοδο του κορνιλοφικού πραξικοπήματος…“.\nΎστερα πέρασε στην εξωτερική πολιτική της μελλοντικής κυβέρνησης: “Η πρώτη μας πράξη θα είναι η έκκληση για μια άμεση ανακωχή σ’ όλα τα μέτωπα και για μια διάσκεψη όλων των λαών που θα συζητήσει τους δημοκρατικούς όρους ειρήνης. Ο βαθμός της δημοκρατικότητας της συνθήκης ειρήνης θα εξαρτηθεί από το βαθμό της επαναστατικής υποστήριξης που θα βρούμε στην Ευρώπη. Εφόσον εμείς θα δημιουργήσουμε εδώ κυβέρνηση των Σοβιέτ, αυτό θα είναι ισχυρός παράγοντας προς όφελος της άμεσης ειρήνης σ’ όλη την Ευρώπη, επειδή η κυβέρνησή μας, παρακάμπτοντας τις κυβερνήσεις, θ’ απευθυνθεί ανοιχτά και άμεσα προς όλους τους λαούς, προτείνοντας ανακωχή. Όταν θα κλείσει ειρήνη, η ρωσική επανάσταση θα υποστηρίξει μ’ όλες τις δυνάμεις της την αρχή: “χωρίς προσαρτήσεις και επανορθώσεις, στη βάση της ελεύθερης αυτοδιάθεσης των λαών” καθώς και τη δημιουργία ευρωπαϊκής ομοσπονδιακής δημοκρατίας…\nΜε το τέλος αυτού του πολέμου βλέπω την Ευρώπη ν’ αναμορφώνεται όχι από τους διπλωμάτες, αλλά από το προλεταριάτο. Ευρωπαϊκή ομοσπονδιακή δημοκρατία, Ηνωμένες Πολιτείες της Ευρώπης, να τι πρέπει να γίνει. Η εθνική αυτονομία δεν είναι πια αρκετή. Η οικονομική πρόοδος απαιτεί την κατάργηση των εθνικών συνόρων. Αν η Ευρώπη παραμείνει διαμελισμένη σε εθνικές ομάδες, τότε ο ιμπεριαλισμός θα συνεχίσει τη δουλειά του. Ειρήνη σ’ όλο τον κόσμο μπορεί να εξασφαλίσει μόνο η ευρωπαϊκή ομοσπονδιακή δημοκρατία”, και χαμογέλασε ελαφρά, με το κάπως ειρωνικό χαμόγελό του. “Χωρίς όμως δράση των ευρωπαϊκών μαζών, οι σκοποί αυτοί δεν μπορούν να πραγματοποιηθούν για την ώρα…“.\nΌλοι περίμεναν ότι μια ωραία πρωία θα εμφανιστούν αναπάντεχα στους δρόμους οι μπολσεβίκοι και θ’ αρχίσουν να τουφεκίζουν όλους όσοι φορούν άσπρα κολάρα. Στην πραγματικότητα όμως η εξέγερση έγινε πολύ απλά και ολότελα ανοιχτά. Η προσωρινή κυβέρνηση ετοιμαζόταν να στείλει τη φρουρά της Πετρούπολης στο μέτωπο.\nΗ φρουρά της Πετρούπολης αριθμούσε περίπου εξήντα χιλιάδες ανθρώπους και έπαιξε στην επανάσταση σοβαρό ρόλο. Αυτή ακριβώς ήταν εκείνη που έλυσε την υπόθεση στις μεγάλες μέρες του Φλεβάρη, αυτή δημιούργησε το Σοβιέτ των στρατιωτών βουλευτών, αυτή αναχαίτισε τον Κορνίλοφ στα πρόθυρα της Πετρούπολης. Τώρα μέσα στη φρουρά ήταν πάρα πολλοί μπολσεβίκοι. Τότε που η προσωρινή κυβέρνηση μιλούσε για εκκένωση της πόλης, η φρουρά της Πετρούπολης τής έδωσε την απάντηση. “Ενα από τα δύο: Μια κυβέρνηση που είναι ανίκανη να προστατεύσει την πρωτεύουσα πρέπει είτε να κλείσει αμέσως ειρήνη, είτε, αν είναι ανίκανη να κλείσει ειρήνη, να μας αδειάσει τη γωνιά και να παραχωρήσει τη θέση της σε μια γνήσια λαϊκή κυβέρνηση…“.\nΗταν ολοφάνερο πως κάθε προσπάθεια εξέγερσης εξαρτιόταν ολοκληρωτικά από τη στάση της φρουράς της Πετρούπολης. Το σχέδιο της κυβέρνησης ήταν ν’ αντικαταστήσει τα συντάγματα της φρουράς με “έμπιστα” τμήματα, με κοζάκους και “τάγματα θανάτου”. Οι επιτροπές ορισμένων στρατιών, οι “μετριοπαθείς” σοσιαλιστές και η ΚΕΕ υποστήριζαν την κυβέρνηση. Στο μέτωπο και στην Πετρούπολη γινόταν πλατιά ζύμωση. Ελεγαν πως πέρασαν πια οχτώ μήνες από τότε που η φρουρά της Πετρούπολης τεμπελιάζει κι αναπαύεται στους στρατώνες της πρωτεύουσας, ενώ στο ίδιο διάστημα ο στρατός στο μέτωπο πεινάει και πεθαίνει, περιμένοντας αντικατάσταση κι ενισχύσεις.\nΕννοείται πως στα λόγια αυτών που κατηγορούσαν τη φρουρά της Πετρούπολης για απροθυμία ν’ αλλάξει τη σχετική της ανάπαυση με τη φρίκη της χειμερινής εκστρατείας, υπήρχε ορισμένη δόση αλήθειας. Ομως για την άρνηση να πάει στο μέτωπο υπήρχαν κι άλλες αιτίες. Το Σοβιέτ της Πετρούπολης φοβόταν τα σχέδια της κυβέρνησης, στο μεταξύ όμως από το μέτωπο κατέφθαναν εκατοντάδες αντιπρόσωποι των απλών στρατιωτών, που με μια φωνή δήλωναν: “Είναι αλήθεια ότι μας χρειάζονται ενισχύσεις, όμως ακόμα πιο πολύ μας χρειάζεται να ξέρουμε ότι εδώ, στην Πετρούπολη, η επανάσταση βρίσκεται σε σιγουριά… Κρατάτε τα μετόπισθεν, σύντροφοι, κι εμείς θα κρατήσουμε το μέτωπο…“.\nΣτις 25 (12) του Οχτώβρη η εκτελεστική επιτροπή του Σοβιέτ της Πετρούπολης συζήτησε με κλειστές τις θύρες το ζήτημα της οργάνωσης ιδιαίτερης στρατιωτικής επιτροπής. Την άλλη μέρα το στρατιωτικό τμήμα του Σοβιέτ της Πετρούπολης 24 εξέλεξε επιτροπή που κήρυξε μποϊκοτάζ σ’ όλες τις αστικές εφημερίδες κι έδωσε μομφή στην ΚΕΕ για την πάλη της ενάντια στο συνέδριο των Σοβιέτ.\nΣτις 29 (16) Οχτώβρη, ο Τρότσκι σε ανοιχτή συνεδρίαση του Σοβιέτ της Πετρούπολης πρότεινε να επικυρωθεί τυπικά η Στρατιωτική Επαναστατική Επιτροπή. “Πρέπει, – είπε – να δημιουργήσουμε ειδική οργάνωση που θα την ακολουθούμε στη μάχη και θα πεθαίνουμε, αν χρειαστεί… “.\nΑποφασίστηκε να στείλουν στο μέτωπο δύο αντιπροσωπείες για διαπραγματεύσεις με τις επιτροπές των στρατιωτών και με τις διοικήσεις. Τη μια από το Σοβιέτ και την άλλη από τη φρουρά. Στο Πσκοφ δέχτηκε την αντιπροσωπεία του Σοβιέτ ο διοικητής του Βόρειου Μετώπου στρατηγός Τσερεμίσοφ, που δήλωσε με λίγα λόγια, ότι διέταξε κιόλας τη φρουρά της Πετρούπολης να πιάσει θέσεις στα χαρακώματα και πως είναι άσκοπο να γίνεται κουβέντα γι’ αυτό το ζήτημα. Στην αντιπροσωπεία της φρουράς δεν επιτράπηκε να βγει από την Πετρούπολη… Η αντιπροσωπεία του στρατιωτικού τμήματος του Σοβιέτ της Πετρούπολης παρακάλεσε να γίνει δεκτός αντιπρόσωπός της στο επιτελείο της περιοχής της Πετρούπολης. Αρνήθηκαν. Το Σοβιέτ της Πετρούπολης απαίτησε να μην εκδίδεται καμιά διαταγή χωρίς την έγκριση του τμήματος των στρατιωτών. Αρνήθηκαν. Στους αντιπροσώπους δήλωσαν ωμά: “Εμείς αναγνωρίζουμε μόνον την ΚΕΕ. Εσάς δε σας αναγνωρίζουμε, κι αν παραβιάσετε κανένα νόμο, θα σας συλλάβουμε“.\nΣτις 30 (17) του Οχτώβρη (5) η συνέλευση των αντιπροσώπων όλων των συνταγμάτων της Πετρούπολης πήρε την παρακάτω απόφαση: “Η φρουρά της Πετρούπολης δεν αναγνωρίζει πια την προσωρινή κυβέρνηση. Κυβέρνησή μας είναι το Σοβιέτ της Πετρούπολης. Θα υποτασσόμαστε μόνον στις διαταγές του Σοβιέτ της Πετρούπολης, που θα εκδίδονται από τη Στρατιωτική Επαναστατική Επιτροπή του”. Τα τοπικά στρατιωτικά τμήματα διατάχθηκαν να περιμένουν οδηγίες από το τμήμα των στρατιωτών του Σοβιέτ της Πετρούπολης.\nΤην άλλη μέρα η ΚΕΕ συγκάλεσε δική της συνέλευση που αποτελούνταν στη συντριπτική πλειοψηφία από αξιωματικούς, δημιούργησε ιδιαίτερη επιτροπή για το συντονισμό της δουλιάς με το επιτελείο κι έστειλε σ’ όλους τους τομείς της Πετρούπολης τους κομισάριούς της. Στις 3 του Νοέμβρη (21 του Οχτώβρη) ένα ογκώδες συλλαλητήριο των στρατιωτών στο Σμόλνι αποφάσισε:\n“Χαιρετίζοντας τον σχηματισμό της Στρατιωτικής Επαναστατικής Επιτροπής, δίπλα στο Σοβιέτ των εργατών και στρατιωτών βουλευτών της Πετρούπολης, η φρουρά της Πετρούπολης και των περιχώρων της υπόσχεται στη Στρατιωτική Επαναστατική Επιτροπή πλήρη υποστήριξη σ’ όλα τα βήματά της, που θα κατευθύνονται στην πιο στενή σύνδεση του μετώπου με τα μετόπισθεν για το συμφέρον της επανάστασης. Μαζί μ’ αυτό, η φρουρά της Πετρούπολης δηλώνει: για τη φρούρηση της επαναστατικής τάξης στην Πετρούπολη βρίσκεται όλη η φρουρά μαζί με το οργανωμένο προλεταριάτο. Κάθε είδους προβοκατόρικες απόπειρες από μέρους των κορνιλοφικών και της αστικής τάξης να σπείρουν ζιζάνια και σύγχυση στις επαναστατικές γραμμές θ’ αντιμετωπίσουν “αμείλιχτη αντίσταση”“.\nΗ Στρατιωτική Επαναστατική Επιτροπή, έχοντας συναίσθηση της δύναμής της απαιτούσε αποφασιστικά να μπει κάτω από τις διαταγές της το επιτελείο της περιοχής της Πετρούπολης. Εστειλε σ’ όλα τα τυπογραφεία διαταγή να μην τυπώνουν χωρίς την έγκρισή της κανενός είδους εκκλήσεις ή προκηρύξεις. Στο οπλοστάσιο του Κρονβέρσκι παρουσιάστηκαν ένοπλοι κομισάριοι κι άρπαξαν τεράστιο αριθμό όπλων και πολεμοφοδίων, ματαιώνοντας την αποστολή δέκα χιλιάδων ξιφολογχών, που προορίζονταν για το Νοβοτσερκάσκ, όπου ήταν το επιτελείο του Καλέντιν…\nΗ κυβέρνηση, που βρέθηκε ξαφνικά μπροστά στον κίνδυνο, υποσχέθηκε στην επιτροπή, ότι δε θα τιμωρηθεί κανένα από τα μέλη της σε περίπτωση που θα διαλύονταν εθελοντικά. Ηταν όμως αργά πια. Τα μεσάνυχτα της 5ης Νοέμβρη (23 του Οχτώβρη) ο ίδιος ο Κερένσκι έστειλε στο Σοβιέτ της Πετρούπολης τον Μαλέφσκι με πρόταση να στείλει αντιπρόσωπο στο επιτελείο. Η Στρατιωτική Επαναστατική Επιτροπή συμφώνησε, όμως μέσα σε μια ώρα ο στρατηγός Μανικόφσκι, που εκτελούσε καθήκοντα υπουργού των Στρατιωτικών, ανακάλεσε την πρόταση…\nΤην Τρίτη το πρωί στις 6 του Νοέμβρη (24 του Οχτώβρη), η πόλη αναστατώθηκε από την έκκληση που κυκλοφόρησε στους δρόμους με την υπογραφή:”Στρατιωτική Επαναστατική Επιτροπή, δίπλα στο Σοβιέτ των εργατών και στρατιωτών βουλευτών της Πετρούπολης”:\n“Προς τον πληθυσμό της Πετρούπολης. Πολίτες! Η αντεπανάσταση σήκωσε το εγκληματικό της κεφάλι. Οι κορνιλοφικοί επιστρατεύουν δυνάμεις για να συντρίψουν το Πανρωσικό συνέδριο των Σοβιέτ και να ματαιώσουν τη Συντακτική Συνέλευση. Ταυτόχρονα οι πογκρομιστές μπορεί ν’ αποπειραθούν να δημιουργήσουν στους δρόμους της Πετρούπολης ταραχές και σφαγές. Το Σοβιέτ των εργατών και στρατιωτών βουλευτών της Πετρούπολης αναλαβαίνει την ευθύνη της φρούρησης της επαναστατικής τάξης από τους αντεπαναστάτες και τις απόπειρες πογκρόμ. Η φρουρά της Πετρούπολης δε θα επιτρέψει κανενός είδους βία και ασχημίες. Ο πληθυσμός καλείται να πιάνει τους αλήτες και τους εκατονταρχίτες πράκτορες και να τους παραδίνει στους κομισάριους του Σοβιέτ, στο πιο κοντινό στρατιωτικό τμήμα. Με την πρώτη απόπειρα των σκοτεινών στοιχείων να προκαλέσουν στους δρόμους της πρωτεύουσας ταραχές, λεηλασίες, καβγάδες ή πυροβολισμούς, οι εγκληματίες θα εξαφανιστούν από το πρόσωπο της Γης. Πολίτες! Σας καλούμε να δείξετε απόλυτη ψυχραιμία και αυτοκυριαρχία. Η υπόθεση της τάξης και της επανάστασης βρίσκεται σε σταθερά χέρια… “.\nΣτις 3 του Νοέμβρη (21 του Οχτώβρη) οι αρχηγοί των μπολσεβίκων μαζεύτηκαν στην ιστορική τους σύσκεψη, που έγινε με κλειστές τις θύρες. Ειδοποιήθηκα από τον Ζάλκιντ (6) και περίμενα τ’ αποτελέσματα της σύσκεψης πίσω από την πόρτα, στο διάδρομο. Ο Βολοντόρσκι, βγαίνοντας από το δωμάτιο, μου διηγήθηκε τι γίνεται εκεί.\nΟ Λένιν έλεγε: “Στις 24 του Οχτώβρη θα είναι πολύ νωρίς να ενεργήσουμε: για την εξέγερση είναι απαραίτητη η πανρωσική βάση, και στις 24 δε θα φτάσουν ακόμα όλοι οι αντιπρόσωποι του συνεδρίου. Από την άλλη μεριά στις 26 του Οχτώβρη θα είναι πολύ αργά να ενεργήσουμε: σ’ αυτό το διάστημα το Συνέδριο θα οργανωθεί, και μια μεγάλη οργανωμένη συνέλευση είναι δύσκολο να πάρει αστραπιαία και αποφασιστικά μέτρα. Εμείς πρέπει να ενεργήσουμε στις 25 του Οχτώβρη, την ημέρα που ανοίγει το Συνέδριο, για να μπορούμε να πούμε σ’ αυτό: Να η εξουσία! Τι θα κάνετε μ’ αυτήν;“.\nΣ’ ένα από τα δωμάτια του απάνω πατώματος καθόταν ένας λεπτοπρόσωπος άνθρωπος, με μακριά μαλλιά, μαθηματικός και σκακιστής, κάποτε αξιωματικός του τσαρικού στρατού, και κατόπιν επαναστάτης και εξόριστος, κάποιος Οφσέγενκο, με το παρατσούκλι Αντόνοφ. Ο μαθηματικός και σκακιστής, ήταν απορροφημένος με την επεξεργασία των σχεδίων κατάληψης της πρωτεύουσας. Και η κυβέρνηση ετοιμαζόταν από την πλευρά της για τη μάχη. Στην Πετρούπολη συγκεντρώνονταν απαρατήρητα τα πιστότερα συντάγματα, διαλεγμένα από τις μεραρχίες, που ήταν σκορπισμένες σ’ όλο το μέτωπο. Στα χειμερινά ανάκτορα πήρε διάταξη το πυροβολικό της Σχολής των Ευελπίδων.\nΣτους δρόμους, πρώτη φορά ύστερα από τις μέρες της εξέγερσης του Ιούλη, εμφανίστηκαν κοζάκικες περιπολίες. Ο Πολκόβνικοφ έβγαζε τη μια διαταγή πάνω στην άλλη, απειλώντας να καταπνίξει την παραμικρότερη ανυπακοή “με τα πιο αποφασιστικά κατασταλτικά μέτρα“. Το πιο μισητό μέλος της κυβέρνησης, ο υπουργός Λαϊκής Παιδείας Κίσκιν, διορίστηκε έκτακτος κομισάριος για τη διατήρηση της τάξης στην Πετρούπολη. Αυτός διόρισε σαν βοηθούς του τους Ρούντεμπεργκ και Παλτσούσκι, που ήταν το ίδιο αντιπαθητικοί στο λαό. Η Πετρούπολη, η Κρονστάνδη και η Φινλανδία κηρύχτηκαν σε κατάσταση έκτακτης ανάγκης. Η αστική εφημερίδα “Νέοι Καιροί” έγραφε ειρωνικά απ’ αφορμή αυτό το μέτρο:\n“Για ποιο λόγο η κατάσταση πολιορκίας; Η κυβέρνηση έπαψε πια να έχει την εξουσία. Δε διαθέτει ούτε το ηθικό κύρος ούτε τον απαραίτητο μηχανισμό, που θα της έδινε τη δυνατότητα να χρησιμοποιήσει δύναμη. Στην πιο καλύτερη περίπτωση η κυβέρνηση μπορεί μόνο να διεξάγει διαπραγματεύσεις με κείνους που συμφωνούν να συζητήσουν μαζί της. Αλλη εξουσία δεν έχει…“.\nΤη Δευτέρα στις 5 του Νοέμβρη (23 Οχτώβρη) το πρωί, πετάχτηκα μια στιγμή στα ανάκτορα του Μερένσκι, για να ιδώ τι γίνεται στο Σοβιέτ της Ρωσικής Δημοκρατίας. Λυσσώδεις συζητήσεις για την εξωτερική πολιτική του Τερεσένκο. Σχόλια για το επεισόδιο Μπούρτσεφ – Βερχόβσκι. Ηταν παρόντες όλοι οι ξένοι διπλωμάτες, εκτός από τον Ιταλό πρεσβευτή, για τον οποίον έλεγαν, πως τσακίστηκε κυριολεχτικά σ’ ένα αυτοκινητιστικό δυστύχημα στο Κάρσο…\nΤη στιγμή που έμπαινα ο αριστερός εσέρος Καρέλιν διάβαζε φωναχτά το κύριο άρθρο των “Τάιμς του Λονδίνου”, στο οποίο λεγόταν: “Ο μπολσεβικισμός πρέπει να θεραπευτεί με τις σφαίρες“. Απευθυνόμενος στους καντέ, ο Καρέλιν φώναζε: “Κι αυτά πάλι δικές σας ιδέες είναι!“. Φωνές απ’ τα δεξιά: “Ναι! Ναι!“. “Ναι, ξέρω ότι σκέπτεστε έτσι, απάντησε θυμωμένα ο Καρέλιν. Αλλά τολμήστε να τις εφαρμόσετε στην πράξη!“.\nΚατόπιν ο Σκόμπελεφ, που έμοιαζε με κοσμικό δανδή, με το καλοπεριποιημένο ξανθό γένι του και με τα κίτρινα κατσαρά μαλλιά, υποστήριξε με τόνο ικετευτικό τη σοβιετική εντολή. Αμέσως ύστερα απ’ αυτόν μίλησε ο Τερεσένκο, που τον υποδέχτηκαν από τ’ αριστερά με φωνές: “Να παραιτηθείς! Να παραιτηθείς!“. Ο Τερεσένκο υποστήριζε πως στη διάσκεψη του Παρισιού, οι αντιπρόσωποι της κυβέρνησης και της ΚΕΕ πρέπει να υποστηρίξουν ενιαία άποψη και ακριβώς την άποψη τη δική του. Είπε έπειτα λίγα λόγια για την αποκατάσταση της πειθαρχίας στο στρατό και για τη συνέχιση του πολέμου ως τη νίκη….\nΤο Σοβιέτ της Ρωσικής Δημοκρατίας μέσα σε θόρυβο και θυελλώδεις διαμαρτυρίες απ’ τα αριστερά, πέρασε στην ημερήσια διάταξη. Οι μπολσεβίκικες θέσεις ήταν αδειανές, αδειανές από την ίδια μέρα που άρχισε η συζήτηση του Σοβιέτ. Οταν οι μπολσεβίκοι το εγκατέλειψαν, πήραν μαζί τους όλη τη ζωντάνια. Κατεβαίνοντας προς τα κάτω σκεπτόμουν πως παρ’ όλες αυτές τις θυελλώδεις συζητήσεις, ούτε μια ζωντανή φωνή από τον πραγματικό εξωτερικό κόσμο δεν μπορεί να διεισδύσει σ’ αυτή την ψηλή κρύα αίθουσα και ότι η προσωρινή κυβέρνηση έσπασε τα μούτρα της στον ίδιο ακριβώς βράχο του πολέμου και της ειρήνης, που προηγούμενα σύντριψε και την κυβέρνηση του Μιλιουκόφ…\nΔίνοντας μου το παλτό, ο θυρωρός μουρμούρισε: “Οχι, κάτι θα γίνει με την κακόμοιρη τη Ρωσία!.. Μενσεβίκοι, μπολσεβίκοι, τρουντοβίκοι… Ουκρανία, Φινλανδία, Γερμανοί ιμπεριαλιστές, Αγγλοι ιμπεριαλιστές… Σαράντα πέντε χρόνια ζω στον κόσμο, μα ποτέ δεν άκουσα τόσες λέξεις“.\n“Αυτοί είναι κτήνη, καθάρματα, απάντησε. Δεν περιμένω να τολμήσουν, μα αν τολμήσουν, τότε θα τους δείξουμε!.. Κατά τη γνώμη μας, αυτό δεν είναι κι άσχημο, γιατί θα χρεοκοπήσουν με τις ενέργειές τους και δε θα ‘χουν καμιά δύναμη στη Συντακτική Συνέλευση… Ομως, αγαπητέ σερ, επιτρέψτε μου σε συντομία να σας εκθέσω το σχέδιό μου για τη συγκρότηση της καινούριας κυβέρνησης, που θα προταθεί στη Συντακτική Συνέλευση. Βλέπετε, είμαι πρόεδρος της επιτροπής, που σχηματίστηκε από κοινού από το Σοβιέτ της δημοκρατίας και την προσωρινή κυβέρνηση για την επεξεργασία του σχεδίου του Συντάγματος… Εμείς θα ‘χουμε δύο νομοθετικά σώματα, το ίδιο ακριβώς όπως κι εσείς στις Ηνωμένες Πολιτείες. Η Κάτω Βουλή θ’ αποτελείται από τους τοπικούς εκπροσώπους και η Ανω από τους εκπροσώπους των ελεύθερων επαγγελμάτων, των ζέμστβο, των συνεταιρισμών και των επαγγελματικών συνδικάτων...”.\nΕξω φυσούσε από τα δυτικά ένας υγρός κρύος αέρας. Η κρύα λάσπη τρύπωνε μέσα στις σόλες. Δύο λόχοι ευελπίδων, βαδίζοντας ρυθμικά, κατευθύνθηκαν προς τη θάλασσα. Οι γραμμές τους κυμάτιζαν συμμετρικά και στην πορεία τραγουδούσαν ένα παλιό στρατιωτικό τραγούδι της εποχής του τσάρου… Στο πρώτο σταυροδρόμι παρατήρησα ότι οι πολιτοφύλακες ήταν καβάλα στ’ άλογα και οπλισμένοι με πιστόλια σε υπέροχες καινούριες θήκες. Μια μικρή ομάδα ανθρώπων, τους κοίταζε σιωπηλά. Στη γωνία της λεωφόρου Νέβσκι αγόρασα την μπροσούρα του Λένιν: “Θα κρατήσουν οι μπολσεβίκοι την κρατική εξουσία;” και πλήρωσα γι’ αυτήν με χαρτονόμισμα. Τέτοια χαρτονομίσματα κυκλοφορούσαν τότε στη θέση των ασημένιων, που αλλάχτηκαν. Οπως πάντα, τα τραμ σέρνονταν με κρεμασμένους απέξω πολίτες και στρατιωτικούς, σε τέτοιες στάσεις που θα ‘καναν να πρασινίζει από ζήλια ο Τεόντορ Σουντ (7)…\nΚατά μήκος των τοίχων στέκονταν στη σειρά οι λιποτάκτες, ντυμένοι με στρατιωτική στολή και πουλούσαν τσιγάρα και ηλιόσπορους. Σ’ όλη τη λεωφόρο Νέβσκι, μέσα στην πυκνή ομίχλη πλήθη λαού έπαιρναν, δίνοντας μάχη, τις τελευταίες εκδόσεις των εφημερίδων ή συγκεντρώνονταν στις αφίσες, προσπαθούσαν να διαβάσουν τις εκκλήσεις και τις προκηρύξεις, από τις οποίες ήταν γιομάτοι όλοι οι τοίχοι. Εδώ ήταν προκηρύξεις της ΚΕΕ, των αγροτικών Σοβιέτ, των “μετριοπαθών” – σοσιαλιστικών κομμάτων, των στρατιωτικών επιτροπών, όλοι απειλούσαν, ικέτευαν, εξόρκιζαν τους εργάτες και τους στρατιώτες να καθίσουν στα σπίτια τους και να υποστηρίξουν την κυβέρνηση. Ενα θωρακισμένο αυτοκίνητο κινιόταν συνέχεια μπρος – πίσω κορνάροντας με τη σειρήνα.\nΣε κάθε γωνιά, σε κάθε σταυροδρόμι συγκεντρώνονταν πυκνά πλήθη. Οι στρατιώτες κι οι φοιτητές συζητούσαν ζωηρά. Η νύχτα έπεφτε αργά, τρεμόσβηναν τα αραιά φανάρια, κυλούσαν τα ατέλειωτα κύματα του λαού… Ετσι γινόταν πάντα στην Πετρούπολη στις παραμονές των ταραχών. Η πόλη ήταν εκνευρισμένη κι αναταραζόταν σε κάθε απότομο θόρυβο. Οι μπολσεβίκοι όμως δεν έδιναν κανένα εξωτερικό σημάδι ζωής, οι στρατιώτες παρέμεναν στους στρατώνες, οι εργάτες στα εργοστάσια…\nΜπήκα σ’ έναν κινηματογράφο κοντά στον καθεδρικό ναό του Καζάν. Προβαλλόταν ένα ιταλικό φιλμ γεμάτο αίμα, πάθη και ραδιουργίες. Μπροστά μου κάθονταν κάμποσοι ναύτες και στρατιώτες. Κοίταζαν με παιδική κατάπληξη την οθόνη, χωρίς να καταλαβαίνουν γιατί χρειάζονταν τόσα τρεχάματα και τόσοι σκοτωμοί. Από τον κινηματογράφο γύρισα γρήγορα στο Σμόλνι. Στο 10ο δωμάτιο, στο απάνω πάτωμα, συνεδρίαζε χωρίς διακοπή η Στρατιωτική Επαναστατική Επιτροπή. Προέδρευε ένας ξανθός νέος δεκαοκτώ χρονών, που τον λέγαν Λαζιμίρ. Περνώντας από κοντά μου, σταμάτησε και κάπως δειλά μου ‘σφιξε το χέρι.\n“Το φρούριο του Πετροπάβλοφσκ πέρασε ήδη με το μέρος μας! είπε χαμογελώντας ευτυχισμένα. Μόλις πήραμε ειδήσεις για ένα σύνταγμα, που στάλθηκε από την κυβέρνηση στην Πετρούπολη για καταστολή. Οι στρατιώτες άρχισαν να υποψιάζονται, ότι εδώ δεν είναι όλα παστρικά, σταμάτησαν την αμαξοστοιχία στην Γκάτσινα κι έστειλαν σ’ εμάς αντιπροσώπους. “Τι γίνεται; μας ρώτησαν. Τι έχετε να μας πείτε; Εμείς πια πήραμε την απόφαση, όλη η εξουσία στα Σοβιέτ. “Η Στρατιωτική Επαναστατική Επιτροπή τους απάντησε: “Αδέλφια, σας χαιρετούμε, στο όνομα της επανάστασης! Σταθείτε στη θέση σας και περιμένετε διαταγή”. “Ολα τα τηλεφωνικά μας καλώδια, είπε, κόπηκαν. Ωστόσο, οι στρατιώτες τηλεφωνητές έστρωσαν έρπουσα τηλεφωνική γραμμή για την επικοινωνία με τα εργοστάσια και τους στρατώνες…”“.\nΣτο δωμάτιο έμπαιναν κι έβγαιναν αδιάκοπα οι σύνδεσμοι κι οι κομισάριοι. Στις πόρτες φύλαγαν δώδεκα εθελοντές, έτοιμοι σε κάθε λεπτό να τρέξουν στην πιο απομακρυσμένη γωνιά της πόλης. Ενας απ’ αυτούς, άνθρωπος με πρόσωπο Τσιγγάνου και με στολή υπολοχαγού, μου είπε γαλλικά: “Ολοι είναι έτοιμοι να ενεργήσουν με το πρώτο σύνθημα“. Περνούσαν: ο Ποντβόισκι – ισχνός, γενάτος, με πολιτική περιβολή. Ο Αντόνοφ, ο άνθρωπος που στο μυαλό του ωρίμαζαν τα σχέδια των επιχειρήσεων της εξέγερσης. Αξύριστος, με λερωμένο γιακά, τρικλίζοντας από την αϋπνία. Ο Κριλένκο, ένας κοντόχοντρος στρατιώτης με φαρδύ πρόσωπο που γελούσε αδιάκοπα, με ζωηρές χειρονομίες και απότομη ομιλία. Ο Ντιμπένκο, ένας πελώριος γενάτος ναύτης, με ήρεμο μέτωπο.\nΤέτοιοι ήταν οι άνθρωποι αυτής της μάχης για την εξουσία των Σοβιέτ και των μελλοντικών μαχών. Κάτω, στα γραφεία των εργοστασιακών επιτροπών, καθόταν ο Σεράτοφ. Υπόγραφε τις διατακτικές για το δημόσιο οπλοστάσιο – από εκατόν πενήντα τουφέκια για κάθε εργοστάσιο… Μπροστά του μπήκαν στη γραμμή σαράντα αντιπρόσωποι.Στην αίθουσα συνάντησα μερικούς λιγότερο ξακουστούς παράγοντες των μπολσεβίκων. Ενας απ’ αυτούς μου ‘δειξε το περίστροφο. “Αρχισε!” είπε. Το πρόσωπό του ήταν χλομό. “Είτε ενεργήσουμε εμείς είτε όχι, ο εχθρός πια ξέρει πως ήρθε καιρός να ξεμπερδέψει μ’ εμάς ή να χαθεί ο ίδιος“.\n“Μας ρωτούν, έλεγε, αν ετοιμαζόμαστε να οργανώσουμε επίθεση. Μπορώ να δώσω καθαρή απάντηση σ’ αυτό το ερώτημα. Το Σοβιέτ της Πετρούπολης κατανοεί, ότι έφτασε πια η στιγμή, που όλη η εξουσία πρέπει να περάσει στα χέρια των Σοβιέτ. Αυτή η αλλαγή της εξουσίας θα πραγματοποιηθεί από το Πανρωσικό συνέδριο. Αν χρειάζεται ή όχι η ένοπλη εξέγερση, θα εξαρτηθεί από κείνους, που θέλουν να ματαιώσουν το Πανρωσικό συνέδριο. Είναι φανερό, ότι η κυβέρνησή μας, που αποτελείται από τα πρόσωπα του προσωρινού Υπουργικού Συμβουλίου, είναι μια κυβέρνηση θλιβερή κι ανήμπορη, που περιμένει μόνο το σκουπόξυλο της ιστορίας για να παραχωρήσει τη θέση της στην αληθινή εξουσία. Εμείς, όμως ακόμα και τώρα, ακόμα και σήμερα, προσπαθούμε ν’ αποφύγουμε τη σύγκρουση. Ελπίζουμε ότι το Πανρωσικό συνέδριο των Σοβιέτ θα πάρει στα χέρια του την εξουσία, που θα στηρίζεται στην οργανωμένη ελευθερία όλου του λαού. Αν όμως η κυβέρνηση θελήσει να εκμεταλλευτεί αυτό το σύντομο χρονικό διάστημα των 24, των 48 ή των 72 ωρών, που τη χωρίζει ακόμα από το θάνατό της, για να επιτεθεί ενάντιά μας, τότε εμείς θ’ απαντήσουμε με αντεπίθεση. Στο χτύπημα – με χτύπημα, στο σίδερο – με ατσάλι!“.\nΚάτω από θύελλα χειροκροτημάτων ο Τρότσκι ανακοινώνει, ότι οι αριστεροί εσέροι συμφώνησαν να στείλουν τους αντιπροσώπους τους στη Στρατιωτική Επαναστατική Επιτροπή. Φεύγοντας από το Σμόλνι, στις 3 η ώρα το πρωί, παρατήρησα ότι από τις δυο πλευρές της εισόδου ήταν στημένα πολυβόλα και ότι η εξώπορτα και τα γύρω σταυροδρόμια φρουρούνταν από ισχυρά στρατιωτικά περίπολα.\nΣτη σκάλα ανέβαινε τρέχοντας ο Μπιλ Σάτοφ (8). “Λοιπόν, φώναξε, αρχίσαμε! Ο Κερένσκι έστειλε ευέλπιδες να κλείσει τις εφημερίδες μας “Στρατιώτης” και “Εργατικός Δρόμος”. Εδώ όμως ήρθε ένα δικό μας τμήμα και διέλυσε το δημόσιο τυπογραφείο και τώρα στέλνουμε ανθρώπους για να καταλάβουν τα γραφεία της σύνταξης των αστικών εφημερίδων!“.\nΤο πρωί στις 6 του Νοέμβρη (24 του Οχτώβρη) είχα δουλιά στη λογοκρισία, που το γραφείο της βρισκόταν στο υπουργείο Εξωτερικών. Στους δρόμους όλοι οι τοίχοι ήταν γεμάτοι από προκηρύξεις, που καλούσαν υστερικά το λαό στην “ησυχία”. Ο Πολκόβνικοφ έβγαζε τις διαταγές τη μια ύστερα από την άλλη!\n“Διατάσσω όλα τα τμήματα και τις διοικήσεις να παραμένουν στους στρατώνες τους, μέχρι που να πάρουν διαταγή από το επιτελείο της περιοχής. Απαγορεύω κάθε είδους αυτόβουλες ενέργειες. Ολοι οι αξιωματικοί, που θα ενεργήσουν χωρίς διαταγή των διοικητών τους, θα δικαστούν για ένοπλη ανταρσία. Απαγορεύω κατηγορηματικά στο στρατό να εκτελέσει οποιαδήποτε διαταγή που εκδόθηκε από τις διάφορες οργανώσεις…“.\nΟι πρωινές εφημερίδες ανακοίνωσαν, ότι η κυβέρνηση απαγόρευσε τις εφημερίδες “Νέα Ρωσία”, “Ζωντανός Λόγος”, “Εργατικός Δρόμος” και “Στρατιώτης” και διέταξε τη σύλληψη των καθοδηγητών του Σοβιέτ της Πετρούπολης και των μελών της Στρατιωτικής Επαναστατικής Επιτροπής. Καθώς διέσχιζα την πλατεία των Ανακτόρων, κάτω από την αψίδα του γενικού επιτελείου πέρασαν γρήγορα με θόρυβο μερικές μοίρες πυροβολικού της Σχολής των Ευελπίδων και τάχθηκαν μπροστά στα ανάκτορα. Το πελώριο κόκκινο χτίριο του γενικού επιτελείου είχε ασυνήθιστη κίνηση.\nΜπροστά στις πόρτες στέκονταν αυτοκίνητα, αδιάκοπα έρχονταν κι έφευγαν όλο και νέα αυτοκίνητα με αξιωματικούς. Ο λογοκριτής ήταν αναστατωμένος σαν μικρό παιδί, που το πήγαν στο τσίρκο. “Ο Κερένσκι, μου είπε, μόλις πήγε στο Σοβιέτ της δημοκρατίας να υποβάλει παραίτηση!“. Ετρεξα στα ανάκτορα του Μαρίνσκι και πρόφτασα ν’ ακούσω το τέλος του γεμάτου πάθους και σχεδόν ασυνάρτητου λόγου του Κερένσκι, που ήταν όλο περιαυτολογίες και φαρμακερές επιθέσεις ενάντια στους πολιτικούς του αντιπάλους.\nΜια σειρά ομιλίες και άρθρα του “Εργατικού Δρόμου” και του “Στρατιώτη” στο ύφος και το στιλ μοιάζουν με τα άρθρα της “Νέας Ρωσίας”. Εχουμε να κάνουμε όχι τόσο με το κίνημα τούτου ή εκείνου του πολιτικού κόμματος, όσο με την εκμετάλλευση της πολιτικής αμάθειας και των εγκληματικών ενστίκτων ενός μέρους του πληθυσμού, έχουμε να κάνουμε με μια ειδική οργάνωση που βάζει για σκοπό της να προκαλέσει οπωσδήποτε στη Ρωσία ένα αυθόρμητο κύμα καταστροφής και πογκρόμ. Με τις σημερινές διαθέσεις των μαζών, το ανοιχτό κίνημα στην Πετρούπολη, θα συνοδευτεί με επικίνδυνες εκδηλώσεις πογκρόμ, που θ’ ατιμάσουν για πάντα το όνομα της ελεύθερης Ρωσίας. Είναι αρκετά χαρακτηριστικό, ότι σύμφωνα με την ομιλία του ίδιου του οργανωτή της εξέγερσης, του Ουλιάνοφ – Λένιν, “η θέση των άκρων αριστερών ρωσικών σοδιαλδημοκρατικών πτερύγων είναι ιδιαίτερα ευνοϊκή”…“.\nΕδώ ο Κερένσκι διάβασε την παρακάτω περικοπή από το άρθρο του Λένιν: “Σκεφθείτε μόνο: οι Γερμανοί, μέσα σε διαβολικά δύσκολες συνθήκες, έχοντας έναν Λίμπκνεχτ (κι αυτόν στα κάτεργα), χωρίς εφημερίδες, χωρίς ελευθερία συγκέντρωσης, χωρίς Σοβιέτ, με την απίστευτη εχθρότητα όλων των τάξεων του πληθυσμού, ακόμα και του τελευταίου πλουσιοχωρικού, προς τις ιδέες του διεθνισμού, με την υπέροχη οργάνωση της μεγάλης, της μεσαίας και της μικρής ιμπεριαλιστικής αστικής τάξης, οι Γερμανοί, δηλ. οι Γερμανοί επαναστάτες – διεθνιστές, οι εργάτες που είναι ντυμένοι με ναυτικά χιτώνια, οργάνωσαν εξέγερση στο στόλο, με ελπίδα επιτυχίας μια στις εκατό. Και μεις, έχοντας δεκάδες εφημερίδες, ελευθερία συγκέντρωσης, έχοντας την “πλειοψηφία” στα Σοβιέτ, εμείς που αποδείξαμε σ’ όλο τον κόσμο ότι ήμαστε οι καλύτεροι προλετάροιοι διεθνιστές, θα αρνηθούμε να υποστηρίξουμε τους Γερμανούς επαναστάτες με τη δική μας εξέγερση;“.\nΟ Κερένσκι συνέχισε: “Οι ίδιοι οι οργανωτές, λοιπόν, αναγνωρίζουν, ότι οι πολιτικές συνθήκες για την ελεύθερη δράση όλων των πολιτικών κομμάτων είναι οι πιο ευνοϊκές σήμερα στη Ρωσία, με τη διοίκηση της σημερινής προσωρινής κυβέρνησης, στην οποία επικεφαλής βρίσκεται, κατά τη γνώμη του κόμματος των μπολσεβίκων, ο σφετεριστής κι ο άνθρωπος που πουλήθηκε στην αστική τάξη, ο πρωθυπουργός Κερένσκι…\nΟι οργανωτές της εξέγερσης δε βοηθούν το προλεταριάτο της Γερμανίας, αλλά τις ιθύνουσες τάξεις της Γερμανίας, αφήνουν ακάλυπτο το μέτωπο του ρωσικού κράτους μπροστά στη θωρακισμένη γροθιά του Γουλιέλμου και των φίλων του… Για την προσωρινή κυβέρνηση είναι αδιάφορες οι αιτίες, είναι αδιάφορο αν αυτό γίνεται συνειδητά ή ασυνείδητα. Οπως και να ‘χει το ζήτημα, εγώ, έχοντας συναίσθηση της ευθύνης μου, απ’ αυτό το βήμα, θεωρώ τις τέτοιες ενέργειες ρωσικού πολιτικού κόμματος σαν εσχάτη προδοσία κατά του ρωσικού κράτους…\nΘα σταθώ στη νομική πλευρά του ζητήματος: μου έγινε πρόταση ν’ αρχίσω αμέσως τις ανάλογες δικαστικές διώξεις, καθώς και πρόταση να ενεργήσουμε ανάλογες συλλήψεις (θόρυβος απ’ τ’ αριστερά δεν αφήνει τον Κερένσκι να μιλήσει). Μάλιστα, ακούστε! – τσίριξε δυνατά ο Κερένσκι. Σήμερα, που το κράτος από συνειδητή ή ασύνειδη προδοσία χάνεται και βρίσκεται στην άκρη του γκρεμού, η προσωρινή κυβέρνηση, κι εγώ μαζί, προτιμούμε να σκοτωθούμε και να συντριβούμε, αλλά τη ζωή, την τιμή και την ανεξαρτησία του κράτους δε θα την προδώσουμε…“.\nΤη στιγμή αυτή έδωσαν στον Κερένσκι κάποια προκήρυξη (9). “Τώρα μου δώσαν αντίγραφο ενός ντοκουμέντου που στέλνεται αυτή τη στιγμή στα συντάγματα. Και διάβασε φωναχτά: “Το Σοβιέτ της Πετρούπολης το απειλεί κίνδυνος… Εντέλλομαι να έχετε το σύνταγμα σε πλήρη μαχητική ετοιμότητα και να περιμένετε παραπέρα διαταγές. Κάθε καθυστέρηση και μη εκπλήρωση της διαταγής θα θεωρηθεί προδοσία της επανάστασης. Για τον πρόεδρο Ποντβόισκι ο γραμματέας Αντόνοφ“.\nΣτην πραγματικότητα, συνέχισε ο Κερένσκι, αυτό είναι απόπειρα να ξεσηκωθεί ο όχλος ενάντια στην υπάρχουσα τάξη πραγμάτων, να ματαιωθεί η Συντακτική Συνέλευση και να μείνει ακάλυπτο το ρωσικό μέτωπο μπροστά στα συμπαγή συντάγματα της σιδερένιας γροθιάς του Γουλιέλμου. Λέγω με απόλυτη συναίσθηση “όχλος”, γιατί όλη η συνειδητή δημοκρατία και η ΚΕΕ της, όλες οι στρατιωτικές οργανώσεις, όλα για όσα είναι περήφανη και πρέπει να περηφανεύεται η ελεύθερη Ρωσία, δηλαδή το λογικό, η συνείδηση κι η τιμή της μεγάλης Ρωσικής Δημοκρατίας, αντιτάσσονται σ’ αυτό…\nΔεν ήρθα εδώ να παρακαλέσω, αλλά με τη βεβαιότητα ότι η προσωρινή κυβέρνηση, που αυτή τη στιγμή υπερασπίζει την καινούρια ελευθερία… Θα βρει την ομόφωνη υποστήριξη όλων, εκτός από κείνους, που δεν αποφασίζουν ποτέ να πουν θαρραλέα την αλήθεια κατάμουτρα… Η προσωρινή κυβέρνηση δεν παραβίασε ποτέ τις ελευθερίες των πολιτών του κράτους και τα πολιτικά τους δικαιώματα. Σήμερα, όμως, η προσωρινή κυβέρνηση δηλώνει, ότι εκείνα τα στοιχεία της ρωσικής κοινωνίας, εκείνες οι ομάδες και τα κόμματα που θα τολμήσουν να σηκώσουν χέρι ενάντια στην ελεύθερη θέληση του ρωσικού λαού, απειλώντας ταυτόχρονα μ’ αυτό ν’ ανοίξουν τις πόρτες στη Γερμανία, θα σαρωθούν αμέσως, αποφασιστικά και οριστικά…\nΑς ξέρει ο πληθυσμός της Πετρούπολης ότι θα συναντήσει εξουσία αποφασιστική, και πιθανόν, την τελευταία ώρα ή το τελευταίο λεπτό η λογική, η συνείδηση και η τιμή να νικήσουν στις καρδιές εκείνων που έχουν ακόμα αυτές τις ιδιότητες…“.\nΣτη διάρκεια όλου αυτού του λόγου η αίθουσα βοούσε και μαινόταν. Οταν ο χλομός και λαχανιασμένος πρωθυπουργός σώπασε και εγκατέλειψε την αίθουσα συνοδευόμενος από αξιωματικούς, άρχισαν ν’ ανεβαίνουν στο βήμα ο ένας ύστερ’ απ’ τον άλλο οι αριστεροί ομιλητές. Εκαναν άγριες και οργισμένες επιθέσεις ενάντια στους δεξιούς. Ακόμα κι οι σοσιαλιστές – επαναστάτες δήλωσαν με το στόμα του Γκοτς: “Η πολιτική των μπολσεβίκων, που παίζουν με τη λαϊκή δυσαρέσκεια, είναι δημαγωγική κι εγκληματική. Ωστόσο, μια σειρά λαϊκές απαιτήσεις μένουν μέχρι τώρα ανικανοποίητες… Τα ζητήματα: της ειρήνης, της γης και του εκδημοκρατισμού του στρατού πρέπει να μπουν με τέτοιον τρόπο, ώστε ούτε ένας στρατιώτης, εργάτης ή αγρότης να μην αμφιβάλλει ότι η κυβέρνηση, σταθερά και ακλόνητα, επιδιώκει πραγματικά τη λύση τους“.\nΚατόπιν μίλησε ο Μάρτοφ, γεμάτος οργή: “Τα λόγια του πρωθυπουργού, που είχε το θράσος να μιλήσει για κίνημα όχλου, ενώ πρόκειται για κίνημα σημαντικής μερίδας του προλεταριάτου και του στρατού, αν κι επιδιώκει λαθεμένους σκοπούς, είναι λόγια πρόκλησης εμφύλιου πολέμου” (χειροκροτήματα απ’ τ’ αριστερά).\n3) Για την αντιμετώπιση των έντονων εκδηλώσεων αναρχίας και του κινήματος των πογκρόμ, πρέπει να παρθούν αμέσως μέτρα για την εκμηδένισή τους και γι’ αυτό το σκοπό πρέπει να δημιουργηθεί στην Πετρούπολη επιτροπή κοινωνικής σωτηρίας από εκπροσώπους της αυτοδιοίκησης της πόλης και των οργάνων της επαναστατικής δημοκρατίας που θα δρα σε στενή συνεργασία με την προσωρινή κυβέρνηση…“.\nΑξίζει να σημειώσουμε πως υπέρ της απόφασης αυτής ψήφισαν επίσης κι οι μενσεβίκοι κι οι εσέροι… Ωστόσο, όταν ο Κερένσκι το έμαθε, κάλεσε τον Αυξέντιεφ στα χειμερινά ανάκτορα και ζήτησε εξηγήσεις. “Αν αυτή η απόφαση είναι έκφραση δυσπιστίας προς την προσωρινή κυβέρνηση, δήλωσε στον Αυξέντιεφ, σας προτείνω να σχηματίσετε κυβέρνηση“. Τότε οι συμβιβαστές αρχηγοί Νταν, Γκοτς και Αυξέντιεφ έκαναν τον τελευταίο τους “συμβιβασμό”… Εξήγησαν στον Κερένσκι πως η απόφαση αυτή δε σημαίνει κριτική στη δράση της κυβέρνησης…\nΣτη γωνία των λεωφόρων Μόρσκαγια και Νέβσκι τμήματα στρατιωτών με εφ’ όπλου λόγχη, σταματούσαν όλα τα ιδιωτικά αυτοκίνητα, κατέβαζαν απ’ αυτά τους επιβάτες και τα ‘στελναν στα Χειμερινά Ανάκτορα. Ενα μεγάλο πλήθος τους κοίταζε. Κανένας δεν ήξερε, με το μέρος τίνος είναι αυτοί οι στρατιώτες: με την προσωρινή κυβέρνηση ή με τη Στρατιωτική Επιτροπή.\nΣτον καθεδρικό ναό του Καζάν γινόταν το ίδιο. Τ’ αυτοκίνητα κατευθύνονταν απ’ εκεί προς τα πάνω, προς τη λεωφόρο Νέβσκι. Εξαφνα εμφανίστηκαν πέντε – έξι ναύτες, οπλισμένοι με τουφέκια. Γελώντας βιασμένα, άρχισαν να συζητούν με δύο στρατιώτες. Στα ναυτικά τους πηλήκια, είχαν τις επιγραφές “Αβρόρα” και “Αυγή της ελευθερίας”, ονομασίες των πιο γνωστών μπολσεβίκικων καταδρομικών του στόλου της Βαλτικής. “Η Κρονστάνδη έρχεται”, είπε ένας απ’ τους ναύτες… Αυτά τα λόγια σήμαιναν το ίδιο ακριβώς που σήμαιναν στο Παρίσι το 1792 τα λόγια: “Οι Μασσαλιώτες έρχονται”.\nΓιατί στην Κρονστάνδη ήταν είκοσι πέντε χιλιάδες ναύτες, όλοι πιστοί μπολσεβίκοι, έτοιμοι να βαδίσουν στο θάνατο. Ο “Εργάτης κι ο Στρατιώτης” κυκλοφόρησε πια. Σ’ όλη την πρώτη σελίδα του δημοσιευόταν με κεφαλαία γράμματα η έκκληση:\n“Στρατιώτες! Εργάτες! Πολίτες! Οι εχθροί του λαού πέρασαν τη νύχτα στην επίθεση. Οι κορνιλοφικοί του επιτελείου προσπαθούν να συγκεντρώσουν από τα προάστια τους ευέλπιδες και τα τάγματα κρούσης. Οι ευέλπιδες του Οράνιενμπάουμ και τα τάγματα κρούσης στο Τσάρσκογιε Σελό αρνήθηκαν να επιτεθούν. Σχεδιάζεται προδοτικό χτύπημα ενάντια στο Σοβιέτ των εργατών και στρατιωτών της Πετρούπολης… Η εκστρατεία των αντεπαναστατών συνωμοτών κατευθύνεται ενάντια στο Πανρωσικό συνέδριο των Σοβιέτ, στις παραμονές της έναρξής του, ενάντια στη Συντακτική Συνέλευση, ενάντια στο λαό. Το Σοβιέτ των εργατών και στρατιωτών της Πετρούπολης είναι υπέρ της υπεράσπισης της επανάστασης. Η Στρατιωτική Επαναστατική Επιτροπή καθοδηγεί την απόκρουση της εφόδου των συνωμοτών. Ολη η φρουρά και όλο το προλεταριάτο της Πετρούπολης είναι έτοιμα να καταφέρουν στους εχθρούς του λαού συντριπτικό χτύπημα.\nΗ αντεπανάσταση σήκωσε το εγκληματικό της κεφάλι. Ολες τις καταχτήσεις και τις ελπίδες των στρατιωτών, των εργατών και των αγροτών τις απειλεί θανάσιμος κίνδυνος. Οι δυνάμεις όμως της επανάστασης ξεπερνούν κατά πολύ τις δυνάμεις των εχθρών της. Η υπόθεση του λαού βρίσκεται σε σίγουρα χέρια. Οι συνωμότες θα συντριβούν. Καμιά ταλάντευση και αμφιβολία. Σταθερότητα, ψυχραιμία, θάρρος και αποφασιστικότητα. Ζήτω η επανάσταση! Η Στρατιωτική Επαναστατική Επιτροπή“.\nΤο Σοβιέτ της Πετρούπολης συνεδρίαζε αδιάκοπα στο Σμόλνι, όπου ήταν το κέντρο της θύελλας. Οι αντιπρόσωποι ξάπλωναν και κοιμούνταν εκεί στο πάτωμα και μετά ξυπνούσαν για να πάρουν άμεσα μέρος στη συζήτηση. Ο Τρότσκι, ο Κάμενεφ, ο Βολοντάρσκι μιλούσαν από 6, από 8, από 12 ώρες την ημέρα. Κατέβηκα στο πρώτο πάτωμα, στο 18ο δωμάτιο, όπου γινόταν σύσκεψη των μπολσεβίκων – αντιπροσώπων. Η διαπεραστική φωνή κάποιου ομιλητή, που δε φαινόταν πίσω από το πλήθος, βεβαίωνε με πεποίθηση: “Οι συμβιβαστές μιλούν πως απομονωθήκαμε. Μη δίνετε σημασία σ’ αυτούς! Στο κάτω της γραφής αυτοί θα υποχρεωθούν να ‘ρθουν μαζί μας ή να μείνουν χωρίς οπαδούς…“.\nΟ ομιλητής σήκωσε προς τα πάνω ένα κομματάκι χαρτί: “Τους πήραμε κιόλας με το μέρος μας! Τώρα μόλις ήρθε μια αντιπροσωπεία από μενσεβίκους και εσέρους και λένε πως κατακρίνουν τις ενέργειές μας, όμως αν η κυβέρνηση επιτεθεί ενάντιά μας, αυτοί δε θα ταχθούν ενάντια στην προλεταριακή υπόθεση!“, Θύελλα από ενθουσιώδεις φωνές…\nΗταν πια μεσάνυχτα, όταν ο Γκοτς κατέλαβε την προεδρική θέση, και στο βήμα, μέσα στη βαθιά, σχεδόν απειλητική, όπως μου φαινόταν, ησυχία, ανέβηκε στο βήμα ο Νταν. “Οι στιγμές που περνούμε είναι χρωματισμένες με τους πιο τραγικούς τόνους“, είπε. “Ο εχθρός βρίσκεται στο δρόμο προς την Πετρούπολη, οι δυνάμεις της δημοκρατίας προσπαθούν να οργανώσουν την αντίσταση, όμως την ίδια στιγμή περιμένουμε ν’ αρχίσει αιματοχυσία στους δρόμους της πρωτεύουσας κι η πείνα απειλεί να τσακίσει όχι μόνο την κυβέρνησή μας, αλλά και την ίδια την επανάσταση… Οι μάζες είναι κουρασμένες και χωρίς διάθεση, έχασαν το ενδιαφέρον για την επανάσταση. Αν οι μπολσεβίκοι αρχίσουν κάτι, τότε αυτό θα σημάνει το θάνατο της επανάστασης… (Φωνές: “Ψέμα”). Μόνο τους μπολσεβίκους περιμένουν οι αντεπαναστάτες για ν’ αρχίσουν τα πογκρόμ και τους σκοτωμούς…\nΑν επιχειρηθεί οποιαδήποτε ενέργεια, τότε Συντακτική Συνέλευση δε θα γίνει…(Φωνές: “Ψέμα, Αίσχος!”). Είναι εντελώς απαράδεχτο η φρουρά της Πετρούπολης ν’ αρνείται να εκτελέσει τις διαταγές του επιτελείου στον τομέα των πολεμικών επιχειρήσεων. Πρέπει να υπακούσετε στο επιτελείο και στην εκλεγμένη από σας ΚΕΕ. Το πέρασμα όλης της εξουσίας στα Σοβιέτ είναι θάνατος. Οι ληστές και οι διαρρήχτες περιμένουν με ανυπομονησία τη στιγμή για ν’ αρχίσουν τις λεηλασίες και τους εμπρησμούς. Οταν ρίχνονται τέτοια συνθήματα, όπως “ορμάτε στα σπίτια, βγάλτε από τους αστούς τις μπότες και τα ρούχα!.. (Θόρυβος, φωνές: “Τέτοια συνθήματα δε ρίχτηκαν! Ψέμα! Ψέμα!”). Το ίδιο κάνει! Μπορεί ν’ αρχίσει κανείς διαφορετικά, αλλά θα καταλήξει σ’ αυτά! Η ΚΕΕ έχει την εξουσία και το δικαίωμα να δράσει κι όλοι είναι υποχρεωμένοι να υπακούσουν σ’ αυτή. Δε φοβόμαστε τις λόγχες! Η ΚΕΕ θα καλύψει την επανάσταση με το ίδιο της το σώμα…” (Φωνές: “Αυτή από καιρό πια είναι νεκρό σώμα!“).\nΔημιουργήθηκε ένας φοβερός, ασταμάτητος θόρυβος, τέτοιος που μόλις μπορούσες να ξεχωρίσεις τη φωνή του, όταν ο Νταν, εντείνοντας όλες τις δυνάμεις φώναξε, χτυπώντας τη γροθιά στην άκρη της εξέδρας: “Οποιος υποκινεί σε τέτοια κάνει έγκλημα!“. Φωνή: “Εσείς από καιρό κάνατε αυτό το έγκλημα! Πήρατε την εξουσία και τη δώσατε στην αστική τάξη!“. Ο Γκοτς χτυπάει το προεδρικό κουδούνι: “Ησυχία, ή θα σας βγάλω έξω!“. Φωνή: “Δοκιμάστε!“. Χειροκροτήματα και σφυρίγματα.\n“Τώρα, συνεχίζει ο Νταν, για την ειρηνική μας πολιτική. (Γέλια). Δυστυχώς η Ρωσία δεν μπορεί πια να πολεμήσει. Θα γίνει ειρήνη, όμως όχι διαρκής, όχι δημοκρατική ειρήνη… Σήμερα στο Συμβούλιο της δημοκρατίας, για ν’ αποφύγουμε την αιματοχυσία, ψηφίσαμε μια απόφαση που προβλέπει το πέρασμα της γης στις αγροτικές επιτροπές και την άμεση έναρξη ειρηνικών διαπραγματεύσεων…“. (Γέλια, φωνές: “Αργά“).\nΑπό τους μπολσεβίκους ανέβηκε στο βήμα ο Τρότσκι, που έγινε δεκτός με θύελλα χειροκροτημάτων. Ολη η συνέλευση σηκώθηκε και τον επευφήμησε. Στο αδύνατο, μυτερό πρόσωπο του Τρότσκι, ήταν αποτυπωμένη μια άγρια μεφιστοφελική ειρωνεία. “Η ταχτική του Νταν αποδείχνει, ότι η μάζα, – η πλατιά, η κουτή, η αδιάφορη μάζα – είναι ολοκληρωτικά μαζί τους!“. Ομηρικό χαχανητό… Ο ομιλητής αποτείνεται με δραματικές χειρονομίες στον πρόεδρο! “Οταν εμείς μιλούσαμε για παραχώρηση της γης στους αγρότες, εσείς είσαστε ενάντια σ’ αυτό. Εμείς λέγαμε στους αγρότες: αν δε σας δίνουν τη γη, πάρτε τη μόνοι σας! Τώρα οι αγρότες ακολούθησαν τη συμβουλή μας κι εσείς διακηρύχνετε κείνο, για το οποίο εμείς μιλούσαμε πριν έξι μήνες. Νομίζω πως ο Κερένσκι ακύρωσε την ποινή του θανάτου στο μέτωπο, όχι γιατί ξεκινάει από τις ιδεολογικές του αντιλήψεις. Υποθέτω, πως τον Κερένσκι τον έπεισε η φρουρά της Πετρούπολης, που αρνήθηκε να τον υπακούσει…\nΣήμερα κατηγορούν τον Νταν, ότι εκφώνησε στο Συμβούλιο της δημοκρατίας λόγο, που φανερώνει έναν καμουφλαρισμένο μπολσεβίκο… Θα ‘ρθει μέρα, που ο ίδιος ο Νταν θα πει ότι στην εξέγερση της 3-5 του Ιούλη πήρε μέρος το άνθος της επανάστασης. Στην απόφαση του Νταν, που πάρθηκε σήμερα στο Συμβούλιο της δημοκρατίας, δε γίνεται κανένας λόγος για το δυνάμωμα της πειθαρχίας στο στρατό, αν και στη μενσεβίκικη προπαγάνδα το σημείο αυτό κατέχει πολύ σπουδαία θέση… Οχι! Η ιστορία των τελευταίων εφτά μηνών δείχνει ότι οι μάζες εγκατέλειψαν τους μενσεβίκους! Οι μενσεβίκοι κι οι εσέροι χτύπησαν τους καντέ, μα όταν η εξουσία τους χτύπησε την πόρτα, αυτοί την παράδωσαν πάλι στους ίδιους τους καντέ… Ο Νταν σας λέει πως δεν έχετε το δικαίωμα να εξεγερθείτε. Η εξέγερση είναι αναφαίρετο δικαίωμα κάθε επαναστάτη! Οταν οι καταπιεζόμενες μάζες εξεγείρονται, έχουν πάντα δίκιο…“.\nΚατόπιν πήρε το λόγο ο μακρυπρόσωπος και βωμολόχος Λίμπερ που τον υποδέχτηκαν με ειρωνικά: “όχι!! όχι!” και γέλια. “Ο Μαρξ και ο Ενγκελς έλεγαν ότι το προλεταριάτο δεν έχει το δικαίωμα να πάρει την εξουσία, αν δεν έχει ωριμάσει γι’ αυτό. Στην αστική επανάσταση, όπως και στη δική μας… η κατάληψη της εξουσίας από τις μάζες σημαίνει το τραγικό τέλος της επανάστασης… Με την ιδιότητα του σοσιαλδημοκράτη θεωρητικού, ο ίδιος ο Τρότσκι τάσσεται ενάντια σ’ αυτό, για το οποίο σας καλεί τώρα…” (Φωνές: “Φτάνει! Κάτω!“). Μίλησε έπειτα ο Μάρτοφ, που τον διέκοπταν κάθε τόσο με φωνές από κάτω. “Οι διεθνιστές δεν έχουν αντίρρηση για το πέρασμα της εξουσίας στη δημοκρατία, όμως καταδικάζουν τις μπολσεβίκικες μεθόδους. Τώρα δεν είναι καιρός να πάρουμε την εξουσία…“. Στο βήμα εμφανίζεται πάλι ο Νταν, που διαμαρτύρεται λυσσασμένα ενάντια στις ενέργειες της Στρατιωτικής Επαναστατικής Επιτροπής η οποία έστειλε κομισάριο για να καταλάβει τα γραφεία της σύνταξης της “Ισβέστια” και να λογοκρίνει την εφημερίδα.\nΑκολούθησε φοβερός θόρυβος. Ο Μάρτοφ προσπάθησε να μιλήσει, μα δεν ακουγόταν. Οι αντιπρόσωποι από το στρατό και το στόλο της Βαλτικής σηκώθηκαν από τη θέση τους φωνάζοντας, ότι το Σοβιέτ είναι η κυβέρνησή τους. Μέσα στην άγρια φασαρία ο Ερλιχ (10) πρότεινε μια απόφαση που καλούσε τους εργάτες και τους στρατιώτες να κρατήσουν ηρεμία και να μην ακούν τους προβοκάτορες, που τους καλούν σε διαδήλωση, μαζί δε μ’ αυτό αναγνωριζόταν η ανάγκη της άμεσης δημιουργίας επιτροπής κοινωνικής ασφάλειας, καθώς επίσης η επείγουσα δημοσίευση από την προσωρινή κυβέρνηση νόμου για την παραχώρηση της γης στους αγρότες και την έναρξη διαπραγματεύσεων για το κλείσιμο ειρήνης.\nΤότε πετάχτηκε ο Βολοντάρσκι, που φώναξε θυμωμένα, ότι στις παραμονές του συνεδρίου των Σοβιέτ, η ΚΕΕ δεν έχει το δικαίωμα να σφετερίζεται τις λειτουργίες αυτού του συνεδρίου. Η ΚΕΕ ουσιαστικά είναι νεκρή, δήλωσε ο Βολοντάρσκι κι η απόφαση αυτή είναι μόνο μανούβρα για να στηρίξει τη χρεοκοπημένη της εξουσία… “Εμείς οι μπολσεβίκοι δε θα ψηφίσουμε αυτή την απόφαση!“. Μετά απ’ αυτό όλοι οι μπολσεβίκοι εγκατέλειψαν την αίθουσα της συνεδρίασης κι η απόφαση ψηφίστηκε…\nΣτις 4 το πρωί περίπου, συνάντησα στο προαύλιο τον Ζόριν. Είχε στον ώμο του ένα τουφέκι. “Εμείς κινηθήκαμε!“, μου είπε ήρεμα, αλλά ικανοποιημένα. “Συλλάβαμε ήδη τον σύντροφο υπουργό της Δικαιοσύνης και τον υπουργό των Θρησκευμάτων. Αυτοί βρίσκονται πια στο φρέσκο. Ενα σύνταγμα στάλθηκε να καταλάβει το τηλεφωνείο, ένα άλλο τραβάει για το τηλεγραφείο κι ένα τρίτο για την κρατική τράπεζα. Η Κόκκινη Φρουρά κατέβηκε στους δρόμους…“.\nΣτα σκαλοπάτια του Σμόλνι, στο κρύο σκοτάδι, για πρώτη φορά είδαμε την Κόκκινη Φρουρά, μια ανήσυχη γκρούπα νεαρών με εργατική στολή. Κρατούσαν στα χέρια τουφέκια με εφ’ όπλου λόγχη και συζητούσαν ανήσυχα. Από μακριά, απ’ τη Δύση, πάνω απ’ τις σιωπηλές στέγες, ακούγονταν σύντομοι πυροβολισμοί. Ηταν οι ευέλπιδες, που προσπαθούσαν ν’ αποσυνδέσουν τις γέφυρες του Νέβα, για να μην αφήσουν τους εργάτες και τους στρατιώτες της πλευράς του Βίμποργκ να ενωθούν με τις ένοπλες δυνάμεις του Σοβιέτ, που βρίσκονταν στην αντίπερα όχθη του ποταμού, αλλά οι ναύτες της Κροστάνδης σύνδεσαν ξανά τις γέφυρες. Πίσω από τις πλάτες μας, έλαμπε στο φως και βούιζε σαν κυψέλη, το πελώριο μέγαρο του Σμόλνι…\n(1)Οπως φαίνεται ο συγγραφέας είχε υπόψη του το ανθρακοφόρο λεκανοπέδιο του Ντονέτς. Σύντ.\n(2) “Οι βιομηχανικοί εργάτες του κόσμου”, ήταν μια από τις επαναστατικές μαζικές συνδικαλιστικές οργανώσεις των ΗΠΑ. Ιδρύθηκε το 1905 κάτω από την επίδραση των επαναστατικών γεγονότων στη Ρωσία. Ουσιαστικά έπαψε να υπάρχει ύστερα από το 1930 γιατί εκφυλίστηκε σε σεχταριστική οργάνωση, που έχασε τη σύνδεση που είχε κάποτε με τις μάζες. Στην εποχή της άνθησης των “ΒΕΚ”, έπαιρνε σ’ αυτή δραστήριο μέρος και ο Τζον Ριντ. Σύντ.\n(3) Αυτή η δήλωση δεν ήταν απόλυτα ειλικρινής. Τον Ιούλη η προσωρινή κυβέρνηση έκλεισε τις μπολσεβίκικες εφημερίδες και τώρα ετοιμαζόταν να κάνει πάλι το ίδιο. Τζον Ριντ.\n(4) Ο Καραχάν δεν ήταν μέλος της ΚΕ. Σύντ.\n(5)Αυτή η συνέλευση έγινε στις 31 (18) του Οχτώβρη. Σύντ..\n(6) Ζάλκιντ Ι. Α. – Πήρε δραστήριομέρος στην Οχτωβριανή Επανάσταση, μέλος της οργάνωσης των μπολσεβίκων της Πετρούπολης. Σύντ\n(7)Διάσημος ακροβάτης τον καιρό εκείνο. Σύντ.\n(8)Είναι πολύ γνωστός σ’ όσους πήραν μέρος στο αμερικάνικο εργατικό κίνημα. Τζον Ριντ. Εχει υπόψη του τον Βλαντιμίρ Σεργκέγιεβιτς Σάτοφ, που γύρισε από την Αμερική τον Ιούνη του 1917 κι ήταν ένας από τους οργανωτές των “βιομηχανικών εργατών του κόσμου”. Το 1917, μέλος της Στρατιωτικής Επαναστατικής Επιτροπής της Πετρούπολης και μέλος του προεδρείου του Κεντρικού Σοβιέτ των εργοστασιακών επιτροπών και κατόπιν κομμουνιστής. Σύντ.\n(9) Την προκήρυξη την έδωσε στον Κερένσκι ο Α. Ι. Κονοβάλοφ. Σύντ.\n(10) Ερλιχ, ένας από τους αρχηγούς των μενσεβίκων. Σύντ.


Θεωρίες Ηλεκτρισμού\nΤο φυσικό φαινόμενο του κεραυνού\nΜαγνητισμός - Ηλεκτρισμός\nΗ θεμελιακή γείωση σύμφωνα με το ΦΕΚ 1222/05-09-2006 τεύχος Β΄ αριθ. Φ. Α΄ 50/12081/642 άρθρο 2, καθίσταται πλέον υποχρεωτική σε όλες τις νεοαναγειρόμενες εκ θεμελίων οικοδομές. Η θεμελιακή γείωση εφαρμόζεται ως βασική γείωση προστασίας και λειτουργίας.\nΕίστε εδώ: Σ.Η.Ε.Ν.Η Ηλεκτρισμός Θεωρίες Ηλεκτρισμού\nΤα ανεπαίσθητα ρευστά\nΠαράλληλα με τις έρευνες για τον ηλεκτρισμό εξελίσσονταν τα πειράματα για τη θερμότητα. Η θεωρία που επικρατούσε τότε ήταν ότι υπήρχαν δύο ανεπαίσθητα ρευστά,\nο ηλεκτρισμός και η θερμότητα. Ο όρος «ανεπαίσθητο» ή «αβαρές» αναφερόταν σε φυσικές ιδιότητες μιας ουσίας που δεν είχε ύλη. Κοινό χαρακτηριστικό των δύο αυτών «ρευστών» ήταν ότι μεταφέρονταν μέσα από ορισμένες κατηγορίες σωμάτων, όπως αποδείκνυαν τα πειράματα που προαναφέραμε για τον ηλεκτρισμό. Αυτή η ιδέα έχει παραμείνει μέχρι σήμερα στην ορολογία, αφού αναφερόμαστε σε ροή θερμότητας ή ηλεκτρισμού. Προσπάθειες να μεταφερθεί η ιδέα των ανεπαίσθητων ρευστών στο φως, την καύση, το μαγνητισμό, τη βαρύτητα κτλ. δεν απέδωσε, γιατί δεν ήταν δυνατόν να εξηγηθούν διάφορα φαινόμενα.\nΗ θεωρία του ενός ρευστού\nΟ Νεύτων είχε την ελπίδα να αναγάγει την εξήγηση όλων αυτών των φαινομένων σε μηχανιστικές δράσεις μεταξύ των ατόμων της ύλης, όπως είχε εξηγηθεί η κίνηση των πλανητών κτλ. Εδώ ως άτομο νοείται το ελάχιστο αδιαίρετο τμήμα της ύλης, περίπου όπως το είχε περιγράψει ο Δημόκριτος, χωρίς κάποιες ιδιαίτερες γνώσεις για τις ιδιότητές του. Ενώ όμως η βαρυτική έλξη δεν ήταν δυνατόν να μετρηθεί σε εργαστηριακή κλίμακα, επειδή είναι πολύ ασθενής, η ηλεκτρική έλξη μπορούσε να μετρηθεί, να μεταφερθεί, να απομονωθεί μέσα σε μεταλλικά σώματα, να γίνει ορατή ως σπινθήρας, να ανάψει εύφλεκτα υγρά, να ερεθίσει το δέρμα ανθρώπων και ζώων κ.ά. Έτσι, η ελπίδα αυτή του Νεύτωνα δεν ευοδώθηκε.\nΜε την πάροδο του χρόνου οι πειραματιστές του ηλεκτρισμού βρήκαν θέση στα Πανεπιστήμια της εποχής. Συνηθέστερα πειράματα ήταν αυτά με το «ηλεκτρισμένο παιδί» του Γκραίυ, το απότομο τράβηγμα μεταξωτού γαντιού από το χέρι σε σκοτάδι, το οποίο συνοδευόταν από τσιριχτό ήχο και λάμψη, η μαζική ηλέκτριση ομάδας ανθρώπων που πιάνονταν από τα χέρια και αποδείκνυαν ότι ο ηλεκτρισμός «μεταφέρεται», ο χαρταετός του Φραγκλίνου (βλέπε επόμενα) κ.ά. Αρχικά έπρεπε οι πειραματιστές να κατασκευάσουν ή να αγοράσουν με δικά τους χρήματα τις συσκευές επιδείξεως, αργότερα άρχισαν τα Πανεπιστήμια να εξαγοράζουν αυτές τις συσκευές για να χρησιμοποιηθούν από το διάδοχο του αποχωρούντα πειραματιστή.\nΟ Benjamin Franklin (Φραγκλίνος, 1706-1790) προσπάθησε να διατυπώσει μια εναλλακτική άποψη που στηριζόταν στις ιδέες του Νεύτωνα: Μία μοναδική ηλεκτρική ατμόσφαιρα προκαλούσε έλξη ή άπωση με μηχανική πίεση, κάτι σαν βαρυτικός αιθέρας. Το 1743 παρακολούθησε ο Φραγκλίνος το πείραμα του Γκραίυ με το ηλεκτρισμένο αγόρι που κρεμόταν από μεταξωτά σκοινιά και αργότερα διηγήθηκε ότι του δημιουργήθηκε η εντύπωση πως «ένα είδος φωτιάς διαχεόταν σε ολόκληρο το χώρο».\nΠερί το 1745 δημοσιεύτηκαν στο περιοδικό Gentleman’s Magazine εντυπωσιακές περιγραφές ηλεκτρικών πειραμάτων που πραγματοποιήθηκαν στη Γερμανία. Ίσως από αυτές τις περιγραφές εντυπωσιασμένος, ασχολήθηκε ο Φραγκλίνος προσεκτικότερα με ηλεκτρικά πειράματα και το 1747 ανακοίνωσε την ιδιότητα αιχμηρών αγωγών να «σύρουν προς τα έξω και να αφαιρούν το ηλεκτρικό πυρ». Επρόκειτο προφανώς για ακίδες σε ηλεκτροστατικό πεδίο, γύρω από τις οποίες, όπως γνωρίζουμε σήμερα, το πεδίο είναι ιδιαίτερα ισχυρό κι έτσι προκαλείται σπινθήρας, εφόσον έχουν γειωθεί. Από την εικόνα του σπινθήρα σε σκοτεινό δωμάτιο συμπέρανε ο Φραγκλίνος ότι αντίστοιχα πρέπει να συμβαίνει και με τον κεραυνό. Το 1749 άρχισε πειράματα με αστραπές και το 1752 πραγματοποίησε το θρυλικό πείραμά του με το χαρταετό. Ο αετός αυτός είχε στο πλαίσιό του στερεωμένο ένα σύρμα που συνδεόταν μέσω βρεγμένου σπάγγου με ένα κλειδί, το οποίο κρατούσε ο Φραγκλίνος με μια μεταξωτή κορδέλα.\nΈτσι, με το εξαιρετικά επικίνδυνο αυτό πείραμα (ηλεκτροπληξία!) κατάφερε αυτός ο πολύ σημαντικός ερευνητής, επιχειρηματίας και πολιτικός να «αφαιρέσει το ηλεκτρικό πυρ» από τα σύννεφα διοχετεύοντάς το στο υγρό έδαφος και να θεμελιώσει την ιδέα για το αλεξικέραυνο. Με αυτό τον τρόπο εξηγήθηκε αναδρομικά και ο ρόλος των χάλκινων ράβδων με χρυσές αιχμές στην κορυφή, τις οποίες τοποθετούσαν οι αρχαίοι Αιγύπτιοι γύρω από τους ναούς για να εξευμενίσουν την «οργή των θεών» … Ανάλογα πειράματα με τον ηλεκτρισμό των νεφών είχαν γίνει γνωστά από Γάλλους και Γερμανούς ερευνητές που τα εκτελούσαν συνήθως με αμέλεια ή και άγνοια για τον τεράστιο κίνδυνο που περικλείουν τα πειράματα με ηλεκτρισμό. Το 1753 κεραυνοβολήθηκε και σκοτώθηκε ο Georg Richmann (Ρίχμαν, 1711-1753) σε μια επίδειξη στη Ρωσική Ακαδημία Επιστημών, γιατί δεν φρόντισε να μονώσει σωστά το χέρι του από το αγώγιμο μέσο.\nΜόλις επιβεβαιώθηκε η ικανότητα των αιχμηρών μέσων να «αφαιρούν το ηλεκτρικό πυρ» προέκυψε, άγνωστο πώς, μια συμπληρωματική θεωρία σύμφωνα με την οποία, κατ’ αναλογίαν τα αμβλέα σώματα απωθούσαν τον κεραυνό και γι’ αυτό έπρεπε να τοποθετηθούν κάτω από τη σκεπή. Τελικά τα πειράματα απέδειξαν ότι σημαντικότερος παράγοντας ήταν το ύψος, στο οποίο βρισκόταν το μεταλλικό σώμα που «αφαιρούσε το πυρ» παρά το σχήμα του.\nΤο αλεξικέραυνο ήταν η πρώτη σημαντική και άμεσα αξιοποιήσιμη εφεύρεση μετά το Μεσαίωνα και με αυτήν επιβεβαιωνόταν η πρόβλεψη του Βάκωνα (Francis Bacon) ότι η επιστήμη θα οδηγούσε, σε αντίθεση με το παρελθόν, σε νέα και χρήσιμη τεχνολογία.\n'Αλλα σημαντικά πειράματα του Φραγκλίνου που δεν εντυπωσίαζαν όμως όπως το αλεξικέραυνο, ήταν η μελέτη «μεταφοράς» του ηλεκτρισμού, όταν ο φορέας ήταν μονωμένος. Οι άνθρωποι που συμμετείχαν στα πειράματα πατούσαν επάνω σε κερί και δεν είχαν άλλη επαφή με το έδαφος. Το συμπέρασμα ήταν ότι πρέπει να υπήρχε ένα μόνο ηλεκτρικό ρευστό, το οποίο μεταβιβαζόταν σε κάθε άτομο που ήταν μονωμένο. Κατά τη μεταφορά του ηλεκτρισμού, έλεγε ο Φραγκλίνος, το άτομο που είναι ηλεκτρισμένο έχει περίσσευμαέλλειμμα του ρευστού. Όποιος έχει περίσσευμα ηλεκτρισμού, είναι θετικά φορτισμένος και όποιος έχει έλλειμμα είναι αρνητικά φορτισμένος. Σήμερα ονομάζουμε αρνητικά φορτισμένο το σώμα που έχει περίσσευμα ηλεκτρονίων ή έλλειμμα οπών και αντιστρόφως. του ηλεκτρικού ρευστού και το άλλο άτομο που παρέδωσε τον ηλεκτρισμό. έχει\nΣ' αυτά και άλλα όμοια πειράματα χρησιμοποιείτο η μηχανή ηλεκτρίσεως που παρήγαγε ηλεκτρισμό με τριβή. Βασικό πρόβλημα αυτής της μηχανής ήταν ότι, όσο υψηλή τάση κι αν δημιουργείτο (με σημερινή ορολογία: μερικές χιλιάδες βολτ), η παρεχόμενη ισχύς δεν ήταν σταθερή (ασταθές ρεύμα), οπότε ήταν ακατάλληλη για πραγματοποίηση πειραμάτων υπό σταθερές συνθήκες.\nΤο κείμενο είναι από την Ιστορία της Τεχνολογίας του Στ. Φραγκόπουλου


Ενημέρωση των πελατών από την Lidl Ελλάς | Capital\nΔευτέρα, 16-Μαρ-2020 14:45\nΕνημέρωση των πελατών από την Lidl Ελλάς\nΚαι τα 225 καταστήματά του δικτύου της Lidl Ελλάς παραμένουν και θα παραμείνουν ανοιχτά για τις καθημερινές σας αγορές.\nΈνα μεγάλο ευχαριστώ οφείλουμε και στους Έλληνες προμηθευτές και τους συνεργάτες μας στην εφοδιαστική αλυσίδα, με τους οποίους συνεργαζόμαστε στενά για τον ίδιο σκοπό.\n1. Στο πλαίσιο των μέτρων για τον περιορισμό της διασποράς του κορονοϊού Covid-19, είμαστε υποχρεωμένοι να ακολουθήσουμε τις νομοθετικού χαρακτήρα οδηγίες και να διασφαλίσουμε ότι η προσέλευση των καταναλωτών στα καταστήματά μας θα πρέπει να γίνεται, τηρώντας την αναλογία του ενός ατόμου ανά 10 τ.μ και με ελάχιστη απόσταση τα δύο (2) μέτρα μεταξύ τους. Με στόχο να προφυλάξουμε την υγεία όλων μας, σας παρακαλούμε να ακολουθείτε τις οδηγίες των συνεργατών ασφαλείας στις εισόδους των καταστημάτων μας.\n2. Εάν δεν βρείτε κάποιο προϊόν και διαπιστώσετε ελλείψεις σε μεμονωμένα είδη, ζητούμε την κατανόησή σας. Αυτές οι ελλείψεις είναι σε κάθε περίπτωση προσωρινές έως ότου εφοδιαστεί ξανά το κατάστημα. Σε αυτό το σημείο χρειαζόμαστε παράλληλα και τη συμβολή σας. Θα θέλαμε να σας παρακαλέσουμε να πραγματοποιείτε τις αγορές σας με συνετό τρόπο. Βάσει νέων νομοθετικών ρυθμίσεων οι καταναλωτές μπορούν να αγοράζουν μέγιστη ποσότητα απολυμαντικών, προϊόντων αιθυλικής αλκοόλης καθώς και παντός είδους αντισηπτικών προϊόντων έως 3 τεμάχια ανά είδος και ανά απόδειξη. Αντιλαμβανόμαστε τις ανησυχίες σας, ωστόσο η αγορά περισσότερων από ό,τι πραγματικά χρειάζεται κανείς, σημαίνει ότι κάποιες άλλες οικογένειες δεν θα καταφέρουν να προμηθευτούν τα απαραίτητα.


Προσφυγικό: Αναβιώνει ο εφιάλτης του ’15 – Έκτακτο ΚΥΣΕΑ στο Μαξίμου – THE PAPER\nΤρόπους αντίδρασεις στην αύξηση των προσφυγικών- μεταναστευτικών ροών προς τα ελληνικά παράλια από την Τουρκία αναζητά η κυβέρνηση και για το λόγο αυτό συνεδριάζει εκτάκτως αυτή την ώρα το Κυβερνητικό Συμβούλιο Εξωτερικών και Αμυνας, στο Μαξίμου, υπό την προεδρία του πρωθυπουργού.\nΧθες, τόσο ο πρόεδρος της Τουρκίας Ρετζέπ Ταγίπ Ερντογάν, όσο και ο υπουργός Εξωτερικών της γειτονικής χώρας Μεβλούτ Τσαβούσογλου προειδοποίησαν την Ευρώπη για ένα νέο προσφυγικό κύμα από τη Συρία.\nΗ Ελλάδα διαπιστώνει ήδη από τις αρχές του καλοκαιριού την αύξηση- με αποκορύφωμα την Πέμπτη οπότε έφτασαν μέσα σε λίγες μόνο ώρες στη Λέσβο περίπου 550 πρόσφυγες και μετανάστες με φουσκωτές λέμβους.\nΗδη προχωρά η καταγραφή αυτών των ανθρώπων ώστε να μεταφερθούν στη Νέα Καβάλα την Τρίτη.\nΌλα αυτά στη σκιά των «προειδοποιήσεων» του Ερντογάν για ένα νέο προσφυγικό κύμα από τη Συρία, που ενδέχεται να προκαλέσει πίεση. «Θα είναι ψέμα αν πούμε πως στο Ιντλίμπ τα γεγονότα είναι στο σημείο που επιθυμούμε. Έχουν πεθάνει 60.000 άνθρωποι.\nΕπίσης, σχεδόν διπλασιάστηκαν οι προσφυγικές ροές. Έρχονται στα βόρεια της χώρας. Πρέπει να λάβουμε μέτρα» σημείωσε, μιλώντας σε δημοσιογράφους.\nΠροσφυγικό «ώρα μηδέν»: Έκτακτο ΚΥΣΕΑ – Παίρνουν 1.000 μετανάστες από τη Μόρια Ανοίγει ξανά η Αμυγδαλέζα για τους πρόσφυγες Διπλασιάστηκαν και στη Θεσσαλονίκη οι πρόσφυγες τον Απρίλιο


KKK Radnički KK Dunav Stari Banovci ζωντανά αποτελέσματα, livescore και live streaming - SofaScore\nKKK Radnički - KK Dunav Stari Banovci Ζωντανά αποτελέσματα, livescore και live streaming\nKKK Radnički - KK Dunav Stari Banovci\nKKK Radnički KK Dunav Stari Banovci ζωντανά αποτελέσματα (και ζωντανή μετάδοση, live streaming βίντεο του αγώνα) ξεκινάνε την 7 Μαρ 2021 στις 4:00 μ.μ. ώρα UTC στο KLS - Serbia. Στο SofaScore ζωντανά αποτελέσματα μπορείτε να βρείτε όλα τα προηγούμενα αποτελέσματα μεταξύ του/της KKK Radnički και KK Dunav Stari Banovci. Οι σύνδεσμοι του/τηςKKK Radnički εναντίον KK Dunav Stari Banovci με τα Στιγμιότυπα βρίσκονται στην καρτέλα "Μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείτε να παρακολουθήσετε KKK Radnički εναντίον KK Dunav Stari Banovci σε ζωντανή μετάδοση εάν μέλος της U-TV, της καλύτερης ιντερνετικής στοιχηματικής εταιρίας που έχει κάλυψη περισσότερες από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της U-TV μπορείς να παρακολουθήσεις τον Basketball αγώνα KKK Radnički KK Dunav Stari Banovci στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της U-TV μπορούν να ιδωθούν στην κατηγορία Basketball ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nKKK Radnički ζωντανά αποτελέσματα, πρόγραμμα και σκορ\nKK Dunav Stari Banovci ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως 'SofaScore'. Εγκαταστήστε την εφαρμογή του SofaScore και ακολουθείστε KKK Radnički KK Dunav Stari Banovci live score στο κινητό σας τηλέφωνο!\n*Σημαντική σημείωση – Το SofaScore.com σε συνεργασία με την U-TV προσφέρει πάνω από 140,000 ζωντανές μεταδόσεις γεγονότων ετησίως. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως διαφέρουν σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην U-TV και βάλετε χρήματα στον λογαριασμό σας για να δείτε KKK Radnički KK Dunav Stari Banovci ή οποιοδήποτε άλλο συγκεκριμένο γεγονός μέσω του ζωντανού stream της U-TV, συνιστάται να ελέγξετε με την U-TV, εάν μπορείτε να δείτε το stream αυτού του γεγονότος, στη τοποθεσία διαμονής σας.


ALEX & BIBOU. Κουνιστό λαγουδάκι Bibou – Cozykids.gr\nALEX & BIBOU. Κουνιστό λαγουδάκι Bibou\nΑσφαλές κουνιστό με κάθισμα μπάκετ, ζώνες ασφαλείας και την κορυφαία ποιότητα της Nattou, που το καθιστά ιδανικό και για τα πιο μικρά παιδάκια. Η Μπιμπού μεταμορφώθηκε από αγαπημένο κουνελάκι σε ένα κουνιστό υψηλής ποιότητας για το μικρό σας. Με βάση φτιαγμένη από υψηλής ποιότητας ξύλο, σώμα φτιαγμένο από μαλακό ύφασμα και κάθισμα τύπου "μπάκετ" με ζώνη ασφαλείας, η Μπιμπού μπορεί να εγγυηθεί για την ασφαλή διασκέδαση του θησαυρού σας. Κατάλληλο για παιδιά από 10 έως 36 μηνών. Διαστάσεις 62 x 32 x 52 εκ.


Μήπως και ο ιός μας εξαπάτησε με υποκριτική τέχνη; - 20/20 Magazine\nΕπαναλαμβάνω, 2.147 νέα κρούσματα.\nΕν μέσω νέου αυστηρού (υποτίθεται) lockdown η χώρα βρίσκεται και πάλι εκεί που ήταν τον περασμένο Δεκέμβριο. Είναι ο μεγαλύτερος αριθμός κρουσμάτων που έχει καταγραφεί από τις 2 Δεκεμβρίου. Τότε είχαν σημειωθεί 2.186 θετικά κρούσματα και η βόρεια Ελλάδα είχε χτυπήσει κόκκινο με τις εντατικές να έχουν πληρότητα σχεδόν 100%.\nΤώρα η βόρεια Ελλάδα ευτυχώς δεν δοκιμάζεται, αλλά η πληρότητα των ΜΕΘ στην Αττική έχει φτάσει το 85% και στο σύνολο της χώρας το 55%. Το 55% το έχουμε φτάσει βέβαια με 357 διασωληνωμένους και αυτό κάτι λέει για τον πραγματικό αριθμό των λειτουργικών ΜΕΘ.\nΘα πει βέβαια κάποιος «και τι να κάνεις που μας βρήκε αυτό το κακό. Υπομονή και θα περάσει». Σωστά, αλλά επειδή οι 115 ημέρες διαρκούς καραντίνας είναι πολλές και τα 534 ευρώ που παίρνουν χιλιάδες εργαζόμενοι σε αναστολή είναι λίγα, μήπως κάτι δεν πηγαίνει καλά;\nΜήπως δηλαδή η απόφαση να μην στηριχτεί το ΕΣΥ όσο πρέπει (γιατί ο ιος θα περάσει και τι θα τους κάνουμε τόσους γιατρούς και τόσες ΜΕΘ) μας έχει οδηγήσει στη μόνη λύση που είναι το διαρκές lockdown;\nΤην στιγμή δηλαδή που λίγο ως πολύ οι υπόλοιπες Ευρωπαϊκές χώρες χαλαρώνουν τα περιοριστικά μέτρα, εμείς διαρκώς τα αυστηροποιούμε. Και ενώ διαρκώς τα αυστηροποιούμε, τα κρούσματα διαρκώς αυξάνονται. Και επειδή τα κρούσματα διαρκώς αυξάνονται, τα μέτρα αυστηροποιούνται. Και πάει λέγοντας.\nΚαι αν αυστηροποιούμε τα μέτρα και υπάρχει αποτέλεσμα έχει καλώς. Εδώ όμως βλέπουμε τον ιό να φουντώνει, την οικονομία να μένει κλειστή, τις επιχειρήσεις να καταστρέφονται και τα νοικοκυριά να μην ξέρουν τι τους ξημερώνει. Προφανώς και δεν συζητάμε ότι θα πρέπει να γίνει ο,τι χρειάζεται για τη δημόσια υγεία. Αλλά εδώ κάτι δεν πάει καλά. Είμαστε σε lockdown διαρκείας και τα στοιχεία αντί να βελτιώνονται χειροτερεύουν.\nΟ ΕΟΔΥ καταγράφει για την Τρίτη 23/2 συνολικά 357 διασωληνωμένους. Ενώ δηλαδή είμαστε σε lockdown από το Νοέμβριο ο αριθμός των διασωληνωμένων επέστρεψε στα επίπεδα του Ιανουαρίου.\nΚανείς δεν θα τολμούσε να πει τίποτα βέβαια, για την πορεία του ιού και τις επιπτώσεις στη ζωή και την οικονομία, εάν την ίδια ώρα δεν έβλεπε να τηρούνται δύο μέτρα και δύο σταθμά.\nΑπό τη μια δηλαδή κλειστές οι μικρομεσαίες επιχειρήσεις, όπου εύκολα θα μπορούσαν να τηρηθούν μέτρα προστασίας και από την άλλη ανοιχτές παραμένουν μεγάλες βιοτεχνικές και βιομηχανικές μονάδες, χωρίς ελέγχους και μέτρα ασφαλείας.\nΚλειστά τα μαγαζάκια της γειτονιάς, αλλά στοιβαγμένοι στα ΜΜΜ. Σε αναστολή με 534 ευρώ χιλιάδες εργαζόμενοι, αλλά στην ουρά για να μπουν στα σούπερ μάρκετ και στα καταστήματα των εταιρειών κινητής τηλεφωνίας.\nΓια την εστίαση ας μη μιλήσουμε. Το παρατεταμένο κλείσιμο, δεν θα βάλει λουκέτο, αλλά ταφόπλακα σε χιλιάδες επιχειρήσεις, συμπαρασύροντας και χιλιάδες εργαζόμενους στην ανεργία. Αλλά και εδώ προέχει η υγεία.\nΚαι αφού προέχει η υγεία, γιατί οι υπουργοί κάνουν βόλτες στα κανάλια και πουλάνε ελπίδα ότι ανοίγουμε;\nΓιατί την ημέρα του νέου ρεκόρ κρουσμάτων, η κυβέρνηση διαρρέει από το πρωί «τα σενάρια για την επανέναρξη της αγοράς»;\nΜήπως γιατί θέλει να δείξει πόσο πολύ θέλει να ανοίξει την αγορά, αλλά δεν την αφήνει ο ιος;\nΕίναι σχεδόν μόνιμη πρακτική. Κάθε φορά που έχουμε αύξηση κρουσμάτων, πριν τις ανακοινώσεις συζητάμε ποτέ ανοίγουμε και μετά τις ανακοινώσεις συζητάμε για ποσό θα μείνουμε ακόμα κλειστοί.\nΒέβαια τώρα υπάρχει και άλλη λύση. Να βγουν την Παρασκευή οι αρμόδιοι και να μας ενημερώσουν ότι αυτοί ήταν έτοιμοι να μας αμολήσουν, αλλά ο κορονοϊος τους εξαπάτησε και αυτός με υποκριτική τέχνη...


«H ΝΕΑ ΟΙΚΟΝΟΜΙΑ ΤΟΥ BLOCKCHAIΝ» – Το πρώτο βιβλίο στα Ελληνικά για την νέα επαναστατική τεχνολογία blockchain και τα κρυπτονομίσματα | THECEO.gr\n«H ΝΕΑ ΟΙΚΟΝΟΜΙΑ ΤΟΥ BLOCKCHAIΝ» – Το πρώτο βιβλίο στα Ελληνικά για την νέα επαναστατική τεχνολογία blockchain και τα κρυπτονομίσματα\nΚυκλοφόρησε το βιβλίο «Η νέα οικονομία του blockhain» από τον Νίκο Μπογονικολό.\nΤο βιβλίο είναι δομημένο ώστε να καλύψει τα πολλαπλά νέα «κεφάλαια» που ανοίγει στην οικονομία αλλά και στην κοινωνία η νέα και πολλά υποσχόμενη τεχνολογία του blockchain.\nΤο τελευταίο διάστημα ζούμε την επανάσταση της τεχνολογίας blockchain και των κρυπτονομισμάτων με όχημα το bitcoin αλλά το τρένο των κρυπτονομισμάτων έχει πολλά βαγόνια. Κάθε μέρα και ένας νέος παίκτης μπαίνει στο παιχνίδι, όπου πρόσφατα ξεκίνησαν την συμμετοχή τους η google και η microsoft. Χώρες από όλο τον κόσμο, από την ζώνη του ευρώ όπως η Αυστρία και η Μάλτα ή από δυναμικές οικονομικά χώρες όπως τα Εμιράτα και η Ελβετία συμμετέχουν με δικά τους ή αποδέχονται απλώς την λειτουργία των κρυπτονομισμάτων. Η Ευρωπαϊκή Κεντρική Τράπεζα τα αποδέχεται πλέον ως άυλα πάγια. Η Ολλανδική κυβέρνηση ζητά από τους φορολογούμενους να δηλώνουν στο περιουσιολόγιο στην ετήσια δήλωσή τους τα κρυπτονομίσματα που τυχόν διαθέτουν. Κάπου σε όλο αυτό το πλαίσιο εγρήγορσης κινείται και η Ελλάδα με μικρά βήματα.\nΣτο βιβλίο περιγράφονται.Πώς προέκυψε η νέα τεχνολογία; Πώς αναπτύχθηκε και λειτουργεί; Ποιες ήταν οι πρώτες σχετικές πλατφόρμες και δίκτυα; Τι γνωρίζουμε για τα κρυπτονομίσματα; Ποια κράτη υιοθέτησαν πρώτα την τεχνολογία Blockchain; Πώς βλέπει η Ευρωπαϊκή Ένωση και η Ευρωπαϊκή Κεντρική Τράπεζα το όλο θέμα; Ποιος ο ρόλος ως σήμερα των ΗΠΑ, της Κίνας και του αραβικού κόσμου; Πώς συντελεί η τεχνολογία blockchain στον ψηφιακό μετασχηματισμό ειδικά του δημόσιου τομέα; Υπάρχουν αντίστοιχες Ελληνικές πρωτοβουλίες; Κυβερνοασφάλεια και προηγμένες εφαρμογές υψηλής τεχνολογίας θα μονοπωλήσουν το ενδιαφέρον μας για το blockchain;\nΌλα τα παραπάνω και πολλά ακόμη ερωτήματα απαντώνται διεξοδικά στις σελίδες της παρούσας έκδοσης που φιλοδοξεί να αποτελέσει ένα σύγχρονο βοήθημα αφ’ ενός για την κατανόηση των βασικών στοιχείων της τεχνολογίας blockchain και αφ’ ετέρου για την δυναμική που διαμορφώθηκε και πώς αυτή εξελίσσεται στην ευρωπαϊκή και την παγκόσμια αγορά υπηρεσιών υψηλής τεχνολογίας του ιδιωτικού και δημόσιου τομέα.\nΗ διάθεση του βιβλίου γίνεται και από την ηλεκτρονική ιστοσελίδα του www.blockchainbook.gr\nΓια περισσότερες πληροφορίες επικοινωνήστε με τον συγγραφέα:\nΝίκος. Μπογονικολός, [email protected] τηλ 6951943327


Old Boy: Προσοχή: Έλλειψη Πόθου\nAt 7/06/2009 10:35:00 μ.μ., fpboy said...\nΜούφα ε ;\nΤο άλλο το γαλλικό κάτι πρέπει να λέει για light καταστάσεις.\nΤην εποχή των παγετόνων έπρεπε να δεις να βρεις την υγειά σου.\nAt 7/07/2009 12:05:00 π.μ., oneinchman said...\nΟ Μαν επιστρέφει, κατά κάποιον τρόπο, στον ...Τελευταίο Των Μοϊκανών (1992). Το ρομάντζο σε πρώτο πλάνο, με τη σκηνοθεσία να αναλώνεται κυρίως στην πετυχημένη αναβίωση της εποχής και σε μερικές χορταστικές σκηνές δράσης.\nΚρίμα, γιατί ο χαρακτήρας Τζων Ντίλιγκερ και η σκηνοθετική δεινότητα του Μάικλ Μαν θα μπορούσαν να δημιουργήσουν το “εκρηκτικό μείγμα” που δυστυχώς έμεινε στο επίπεδο ενός απλά δροσερού κοκτέιλ...\n(αριστούργημα βέβαια σε σχέση με την πατάτα του 2006 με τίτλο Οι Σκληροί Του Μαϊάμι)\nAt 7/07/2009 11:58:00 π.μ., Ανώνυμος said...\nπολύ φασαρία για το τίποτα ο κ. Mann...\nAt 7/08/2009 11:26:00 μ.μ., anasthod said...\nωραίο website το elculture, ωστόσο γίνεται ψιλοπανικός πληροφόρησης από την αντίστοιχη πληθώρα. Athinorama απ' τη μια, tvxs απ' την άλλη, Lifo κείθε, AV παραπέρα, avopolis δώθε, και άλλα πόσα τα οποία μου διαφεύγουν και δεν έχω επισκεφτεί. Τα περισσότερα π.χ. πολιτιστικά events δε, εκτυλίσσονται στην πρωτεύουσα. Τελικά αυτή η πόλη όντως μεγαλώνει ανάλογα με το πλήθος παρόμοιων websites, με τόσο γοργούς ρυθμούς; Αναρωτιέμαι ως έγκλειστος..\nAt 7/27/2009 11:23:00 π.μ., Ανώνυμος said...


«Στέρεψε» από νερό η Μύκονος! Δράμα στο νησί! Αδειάζουν και οι πισίνες! Έκκληση σε κατοίκους, επιχειρηματίες και επισκέπτες για μέγιστη δυνατή οικονομία! - Hub News\nΑρχική ΕΛΛΑΔΑ «Στέρεψε» από νερό η Μύκονος! Δράμα στο νησί! Αδειάζουν και οι πισίνες!...


Είναι η μπανάνα καλή στην απώλεια βάρους - Χάνετε βάρος ή κερδίζετε βάρος μετά την αφαίρεση του θυρεοειδούς\nΑπώλεια βάρους: Το πρωινό που θεωρείται από πολλούς ειδικούς το πιο σημαντικό γεύμα της μέρας, δεν βοηθά στην απώλεια κιλών και στη μείωση του βάρους, σύμφωνα με μια νέα αυστραλιανή επιστημονική έρευνα η οποία. Τα κενά επιτρέπονται· τα σημεία στίξης δεν επιτρέπονται τις παύλες, εκτός από τις τελείες, τις αποστρόφους και τις κάτω παύλες. Όλοι γνωρίζουν ότι οι αθλητές πρέπει να προγραμματίζουν τα γεύματα τους πολύ προσεκτικά για να επιτύχουν την απόδοση που επιθυμούν.\nΒοηθούν στην απώλεια βάρους Καμία έρευνα δεν έχει ακόμη αποδείξει πως η μπανάνα μας βοηθά να χάσουμε κιλά. Αν είστε σε δίαιτα απώλειας βάρους χαμηλή σε θερμίδες, οι μπανάνες μπορεί στην πραγματικότητα να είναι ένα ιδανικό σνακ. Το πρωινό σύμφωνα με μια νέα αυστραλιανή επιστημονική έρευνα, δεν βοηθά στην απώλεια κιλών και στη μείωση του βάρους, που θεωρείται από πολλούς ειδικούς το πιο σημαντικό γεύμα της μέρας η οποία έρχεται να. Aug 19, · Το κοιλιακό φούσκωμα είναι μια αίσθηση διόγκωσης της κοιλιάς.\nΤο πρωινό σύμφωνα με μια νέα αυστραλιανή επιστημονική έρευνα, δεν βοηθά στην απώλεια κιλών και στη μείωση του βάρους, που θεωρείται από πολλούς ειδικούς το πιο σημαντικό γεύμα της μέρας η. Ομολογώ οτι δεν περίμενα τόσους πολλούς συνανθρώπους μου να ψάχνουν αγωνιωδώς να βρούν παρηγοριά στην ανωνυμία του διαδικτύου όπου αναζητούσαν ποιές απο τις τιμές που τους έγραψε ο μικροβιολόγος τους ήταν μέσα στα.\nΗ κατανάλωση πρωινού αποτελεί μία τακτική που βοηθά στην απώλεια βάρους και η αλήθεια είναι πως τα περισσότερα άτομα που έχουν υγιές βάρος τρώνε πάντα πρωινό. Είναι και η δίαιτα μαζί για γρήγορη απώλεια λίπους και κατά συνέπεια βάρους.\nΣτην πραγματικότητα τα ευρήματα δείχνουν ότι η καθημερινή κατανάλωση θερμίδων είναι μεγαλύτερη στους ανθρώπους που τρώνε πρωινό και ότι το να μην τρώει κανείς πρωινό δεν του ανοίγει περισσότερο την όρεξη αργότερα. Οι μπανάνες είναι πλούσιες σε βιταμίνες διαλυτές φυτικές ίνες και κάλιο, κάλιο που συμβάλει στην απομάκρυνση των βακτηρίων του στομάχου.\nΗ μπανάνα περιέχει βιταμίνες a κάλιο και ποτάσιο αλλά το κυριότερο είναι. Η υγιεινή απώλεια βάρους και λίπους είναι σημαντική για να σταθεροποιήσετε τα κιλά σας και να υιοθετήσετε ένα πιο σωστό τρόπο ζωής.\nΕίναι η μπανάνα καλή στην απώλεια βάρους. Η δίαιτα εξπρές 5 ημερών δε θα σε κάνει να χάσεις πολλά κιλά μέσα σε ένα τόσο σύντομο χρονικό διάστημα, θα μαζέψει όμως την κοιλιά και το στομάχι και τονώνοντας τους. Οφείλεται κυρίως σε διαταραχή της φυσιολογικής κινητικότητας δημιουργώντας αυξημένα αέρια.\nΕίναι γνωστή και είμαι σίγουρη ότι πολλοί από σας την κάνατε με λάχανο. Πάμε για σκι και παιχνίδι σε πέντε πανέμορφα χιονοδρομικά της Ελλάδας. Οι παρακάτω 25 συμβουλές - " στρατηγικές" απώλειας λίπους θα σας βοηθήσουν να βελτιώσετε τη δίαιτα σας και να επιταχύνετε την απώλεια καθαρού λίπους, τον τρόπο με τον οποίο ασκείστε κυριέυοντας κάθε εμπόδιο προόδου.\nΤο πρόγραμμα των 2+ 5 ημερών είναι ένας εβδομαδιαίος οδηγός διατροφής, για απώλεια βάρους και λίπους και. Είναι η μπανάνα καλή στην απώλεια βάρους. Το Φεστιβάλ Κινηματογράφου Θεσσαλονίκης και το πρόγραμμα νεανικών προβολών του Kids Love Cinema, υποδέχονται στη Θεσσαλονίκη το 1ο Παιδικό και.\nΗ υψηλή περιεκτικότητα σε φυτικές ίνες και χαμηλό γλυκαιμικό δείκτη συμβάλλει στην αίσθηση της. Ωστόσο, υπάρχουν επιμέρους στοιχεία που συνηγορούν σε αυτό.


2015 2015 2015 κατασκευή eshop Βολος Κονδύλια 160 εκατ. ευρώ από την ΕΕ στην Ελλάδα για την απασχόληση – MEHMED\n2015 2015 2015 κατασκευή eshop Βολος Κονδύλια 160 εκατ. ευρώ από την ΕΕ στην Ελλάδα για την απασχόληση\nκατασκευή κατασκευη eshop Βολος Κονδύλια 160 εκατ. ευρώ από την ΕΕ στην Ελλάδα για την απασχόληση”\nΚονδύλια 160 εκατ. ευρώ από την ΕΕ στην Ελλάδα για την απασχόληση κατασκευή eshop Βολος\nΌλες οι ελληνικές περιφέρειες, πλην των Ιονίων Νησιών, είναι επιλέξιμες για να λάβουν χρηματοδότηση.\nΟι κυβερνήσεις πρέπει να υποβάλλουν τα προγράμματά τους έως το τέλος του 2013. Στόχος, είναι η στήριξη αποκλειστικά νέων ανθρώπων, από 15 έως 25 ετών, οι οποίοι δεν σπουδάζουν, δεν εκπαιδεύονται ή δεν εργάζονται.\nΣημειώνεται ότι τα συνολικά κονδύλια που προβλέπονται στον νέο πολυετή προϋπολογισμό της ΕΕ (2014-2020) για τη στήριξη των νέων, ανέρχονται σε 6 δισ. ευρώ.\nΈπειτα από πρόταση της Κομισιόν, αποφασίστηκε το ποσό αυτό να κατανεμηθεί εμπροσθοβαρώς, δηλαδή τη διετία 2014 – 2015, στις ευρωπαϊκές περιφέρειες όπου η ανεργία των νέων ξεπερνά το 25%.\nκατασκευή eshop Βολος Μπαρόζο: Προσοχή να μην εκτροχιάσει η εύθραυστη ανάκαμψη\n“Μην απατάσθε — δεν υπάρχει τρόπος να επιστρέψουμε στα παλιά”, κατασκευη eshop δήλωσε προς το ευρωκοινοβούλιο κατασκευη eshop στο Στρασβούργο. “Μερικοί πιστεύουν πως έπειτα απ’ αυτό, όλα θα γίνουν όπως ήταν πριν. Κάνουν λάθος. Δεν θα επιστρέψουμε στην ‘παλιά’ ομαλότητα, πρέπει να διαμορφώσουμε μια ‘νέα’ ομαλότητα”.\nΗ ευρωζώνη επέστρεψε στην ανάπτυξη φέτος την άνοιξη, κατασκευη eshop έπειτα από τη μακρότερη ύφεση που κατέγραψε ποτέ και η οποία προέκυψε από το χρέος και την τραπεζική κρίση .\n“Η ανάκαμψη είναι ορατή. Αυτό θα μας σπρώξει να συνεχίσουμε τις προσπάθειές μας … Το οφείλουμε στα 26 εκατομμύρια των ανέργων μας”, κατασκευη eshop δήλωσε. “Με μια εύθραυστη ανάκαμψη, το μεγαλύτερο μειονέκτημα που βλέπω είναι πολιτικό”.\nΟ Μπαρόζο, κατασκευη eshop η θητεία του οποίου λήγει τον ερχόμενο χρόνο, κατασκευη eshop προσπάθησε να απαντήσει στην αντίδραση που συναντούν οι οδυνηρές μεταρρυθμίσεις στις οποίες καλούνται να προβούν χώρες από τη Γαλλία ως την Πορτογαλία, κατασκευη eshop προειδοποιώντας ότι εξακολουθεί να μην είναι πλήρως πεπεισμένος ότι η ευρώπη έχει ξεπεράσει τα προβλήματά της.\n“Σ’ αυτή τη φάση της κρίσης, η δουλειά μιας κυβέρνησης είναι να παρέχει βεβαιότητα και προβλεψιμότητα που λείπουν ακόμη από τις αγορές”, κατασκευη eshop δήλωσε ο Μπαρόζο. “Τα τελευταία χρόνια είδαμε πως οτιδήποτε δημιουργεί αμφιβολίες για την προσήλωση μιας κυβέρνηση στις μεταρρυθμίσεις τιμωρείται αυτοστιγμεί”.\nsource: κατασκευη eshop http://www.newsbomb.gr/chrhma/story/369630/kondylia-160-ekat-eyro-apo-tin-ee-stin-ellada-gia-tin-apasholisi\nPrevious: URL Google URL ΜΕΙΚ ΑΠ Ελεύθεροι αφέθηκαν οι προσαχθέντες της ΕΡΤ με εντολή Δένδια\nNext: κυκλοφορία κυκλοφορία αστυνομίας ΕΠΙΠΛΑ Μέτρα της Τροχαίας για την ασφαλή μετακίνηση των μαθητών


Πως μετράμε την στάθμη λαδιού;\nΘέμα: Πως μετράμε την στάθμη λαδιού; Παρ Αυγ 02, 2019 9:47 am\nΣτο φατσοτέφτερο, ένας φίλος πολύ σωστά αναρωτήθηκε...\n"Γιατί στην Ελληνική μετάφραση του εγχειριδίου λέει ότι η στάθμη του λαδιού μετριέται με τη μηχανή σε\nόρθια θέση, ενώ το επίσημο εγχειρίδιο της ZONTES δεν το αναφέρει πουθενά;"\nΜόλις το διαπίστωσα κι εγώ.\n(άλλο λέει η ZONTES κι άλλο η Γκοργκόλης)\nΛέει η μηχανή να είναι στο σταντ, με γυρισμένο το τιμόνι αριστερά, όπως την κλειδώνουμε δηλ.!\nΕάν είναι έτσι, τότε ΟΛΑ τα μοτέρ που έχουν κάνει πρώτο σέρβις,\nέχουν λιγότερο λάδι απο το κανονικό μέσα!\nΗ αλήθεια είναι ότι όταν την πήρα, και πριν κλείσω τα 1000χλμ, έκανα το τεστ\nκαιι έλεγχα με τη μηχανή στην όρθια θέση και το λάδι ήταν στο ανώτερο σημείο.\nΠήγα Κατσίγιαννη, έκανε το σέρβις, και όταν έφυγα σε κάποια χλμ, έλεγξα και είδα ότι είναι παραπάνω....\nΤσεκάρω αν τα ελέγχω λάθος, με βάση το ελληνικό μάνουαλ...και όντως τα ελέγχω με βάση αυτό.\nΠάω πισω, τον ρωτάω πως τα ελέγχει και μου δείχνει και όντως η σταθμη ήταν ελάχιστα πιο πάνω.\nμε καλούν απο τα κεντρικά, όταν έχω νέα θα σας πω...\nΘα το λύσουμε το μυστήριο...δεν είναι κάτι....\nόπως αναφέρει κι ένας φίλος, στο πλαίσιο warning λέει ότι η μηχανή πρέπει να είναι σε όρθια θέση,\nκάτι που δεν το αναφέρει στις οδηγίες....\nΑυτό όμως που καταλαβαίνω εγώ τελικά από αυτό που γράφει στα ΑΓΓΛΙΚΑ\nείναι για το έδαφος,\nνα μην είναι σε κατωφέρεια ή σε κάποιο ανηφορικό κομμάτι,\nκαι να είναι όπως λέει στο σημείο 1, σε επίπεδο ωστε η μοτοσυκλέτα\nνα μην γερνει είτε προς τι μια μεριά είτε προς την άλλη.\nΕν κατακλείδι, ο έλεγχος πρέπει να γίνεται με τη μηχανή ΣΤΟ ΣΤΑΝΤ σε επίπεδο κι όχι επικλινές έδαφος.\nΔεν γράφει όμως πουθενά να κρατάς τη μηχανή ΟΡΘΙΑ ΕΚΤΟΣ σταντ!\nΑυτό σημαίνει ότι και στο συνεργείο, το ελέγχουν λάθος, μιας και μου επιβεβαίωσαν ότι η μηχανή πρέπει να βρίσκεται εκτός στάντ.\nΕίναι 2 αντιφατικά πράγματα, που δυστυχώς μας προκαλούν σύγχυση.\nΑν έχω κάπου λάθος, βοηθήστε με, διορθώστε με να έχω κι εγώ το κεφάλι μου ήσυχο.\nΘέμα: Απ: Πως μετράμε την στάθμη λαδιού; Παρ Αυγ 02, 2019 12:34 pm\nΚαι γω το ιδιο ειδα απο το αγγλικο μανουαλ.. Κοιταξα τα λαδια στα 300 χλμ στο σταντ και ηταν στο ανωτερο επιπεδο... Πολλα τα λαθη της αντιπροσωπειας τελικα\nΘέμα: Απ: Πως μετράμε την στάθμη λαδιού; Παρ Αυγ 02, 2019 4:19 pm\nΕνέργειες που έκανα σήμερα.\n1. Σήμερα στις 10 έστειλα ενημέρωση στην Γκοργκόλης\nεπίσημα στη φόρμα επικοινωνίας, με όλα τα σημεία της ασάφειας\n2. Πήγα απο Βοτανικό, μότοσταντ και ρώτησα πως πρέπει να κάνω έλεγχο του λαδιού.\nΤο παλικάρι ο Δημήτρης, ευγενέστατος και πρόθυμος να μου απαντήσει\nσε ότι άλλο είχα απορία....μου είπε τα εξής:\n- Όρθιο, φυσικά και τον δείκτη ΔΕΝ τον βιδώνουμε, απλά όσο πάει και μετράμε.\nΌντως η ένδειξη ήταν στο ανώτερο σημείο!\n- όταν άλλαξα τα λάδια, μου είπαν όρθιο μέν, αλλά βιδώνουμε τον δείκτη λαδιού.\n- Δεν χρειάζεται, απαντά.\n- Αδερφέ, στο αγγλικό μανουάλι, γράφει άλλα πράματα....κι απ' ότι μου είπες εσύ και το άλλο συνεργείο,\n- Κάντο έτσι και δεν θα έχεις πρόβλημα. Ότι χρειαστείς εδώ είμαστε!\n- Ευχαριστώ, τι χρωστάω;\nΦεύγω πάω στη Θησέως.\nΟ Λεόντιος είχε λίγη δουλειά, οπότε περιμένοντας, λεω δεν τα τσεκάρω μια όπως λέει το εργοστάσιο;\nΣε επίπεδο έδαφος, ξεβιδώνω, καθαριζω....ξαναβιδώνω....\nμια χαρά η στάθμη στο ανώτερο σημείο!\nΚαθαρίζω...βιδώνω...την κρατάω όρθια αυτή τη φορά....\nτο λάδι σχεδόν μέχρι το σπείρωμα!\nΠαω μέσα, δείχνω την διαφορά στα μάνουαλ και τους είπα ότι έχω διαφορετική ενημέρωση απο 2 συνεργεία\nκι ότι δεν με πειράζει αυτό, μπορεί να υπάρχουν 2 τρόποι, μόνο που κανείς δεν το κάνει όπως λέει το εργοστάσιο!\nΜου είπαν να το κάνω γραπτώς στη φόρμα της εταιρεία, και θα έχω άμεσα απάντηση αφού θα το δεί κατευθείαν το τεχνικό τμήμα κτλ.\nΟπότε, για την ώρα και ΕΓΩ προσωπικά, θα τσεκάρω τα λάδια ΜΟΝΟ στο στάντ και σε επίπεδο έδαφος, ΑΣΧΕΤΑ τι μπορεί να μου λένε τα παιδιά και στα 2 συνεργεία που πήγα.\nΔεν έχω κανένα θέμα μαζί τους, ίσα-ίσα απλώς σας λέω τι θα κάνω ΕΓΩ\nκαι μην πάρω κανένα στο λαιμό μου....ΚΡΙΝΕΤΕ ΜΟΝΟΙ ΣΑΣ!\nΘα σας μεταφράσω ΑΚΡΙΒΩΣ τι γραφει η αγγλική έκδοση του εγχειριδίου και βγάλτε μετά εσείς τα δικά σας συμπεράσματα.\nΤο κατέβασα απο τη σελίδα της ΖΟΝΤΕΣ και είναι για το 310Τ2.\n1. use the side stand to park the motorcycle on flat ground, and then turn the handlebar to the left.\n1. Χρησιμοποιήστε την πλευρική βάση για να σταθμεύσετε τη μοτοσικλέτα σε επίπεδη επιφάνεια και,\nστη συνέχεια, γυρίστε το τιμόνι προς τα αριστερά.\n2. Start the engine and put it into idle mode for 10 minutes (if temperature is uder 10C, the idling mose should be 15 minutes)\n2. Θέστε σε λειτουργία τον κινητήρα και αφήστε να λειτουργήσει ρελαντί για 10 λεπτά\n(εάν η θερμοκρασία είναι κάτω από 10C, τότε να λειτουργήσει για 15 λεπτά)\n3. Turn off the engine and wait for 3 minutes.\n3. Απενεργοποιήστε τον κινητήρα και περιμένετε 3 λεπτά.\n4. Rotate out the engine oil ruler, use dry thing to clean and after that rotate back to the original position. And then rotate out the engine oil ruler to look at engine oil position. The oil level should be between two lines.\n4. Ξεβιδώστε το δείκτη λαδιού κινητήρα, χρησιμοποιήστε ένα στεγνό αντικείμενο για καθαρισμό και,\nστη συνέχεια, γυρίστε πίσω στην αρχική θέση. (βιδωμένος)\nΣτη συνέχεια, ξεβιδώστε το δείκτη λαδιού κινητήρα για να ελέγξετε τη στάθμη λαδιού.\nΗ στάθμη λαδιού πρέπει να είναι μεταξύ των δύο γραμμών.\nΕίπε πουθενά ότι κάνουμε τον ζογκλέρ και την κρατάμε ΚΑΘΕΤΗ με το έδαφος χωρίς να ακουμπάει στο στάντ;\nΚαι εδώ ίσως είναι και το όλο ζήτημα....στην λέξη "upright"\nWhen checking the oil level, make sure that the motorcycle is standing upright and slightly incline to either side may cause the inspection error.\nΚατά τον έλεγχο της στάθμης λαδιού, βεβαιωθείτε ότι η μοτοσικλέτα στέκεται όρθια\nκαι ότι η κλίση της δεν είναι ελαφρά σε κάθε πλευρά, γιατί μπορεί να προκαλέσει σφάλμα ελέγχου.\nΕίμαι βέβαιος ότι η όρθια θέση αναφέρεται ΚΑΘΩΣ ακουμπάει στο στάντ,\nκαι το έδαφος, όπως λέει στην (1η) οδηγία,\nνα μην είναι επικλινές και γέρνει δηλαδή είτε αριστερά είτε δεξιά, είτε μπρός ή πίσω\nδιότι δεν θα έχουμε σωστή μέτρηση.\nΜε τον ίδιο ακριβώς τρόπο ελέγχω τα λάδια στο buell που έχω,\nτα οποία λάδια βρίσκονται μέσα στο ψαλίδι, ναι, αδειάζεις και γεμίζεις ή τσεκάρεις λάδια...στο ψαλίδι!\nΑυτό σημαίνει ότι έχει ξηρό κάρτερ..μ'άλλον.\nΤο ίδιο λέει κι ο Γιώργος, ότι τα TZONTES έχουν ξηρό κάρτερ.\nμπορεί να έχω λάθος, και να έχει λυθεί το ζήτημα με το εργοστάσιο και να τους είπαν,\n"ΝΑΙ τσεκάρετε με τη μηχανή όρθια, αυτό είναι το σωστό"....και εγω να είμαι ένα απλό ΖΩΝΤΟΒΟΛΟ!\nδεν είναι ευαγγέλιο η άποψή μου, αυτά τα πειράματα έκανα, αυτά τα αποτελέσματα είχα.\nΌτι άλλο έχω νεότερο απο Γκοργκόλη θα σας το αναφέρω...\nΘέμα: Απ: Πως μετράμε την στάθμη λαδιού; Τετ Αυγ 07, 2019 2:43 pm\nAπο την εταιρια Πετροσιαν ειχαμε σημερα ενημερωση για την παρακατω τεχνικη οδηγια επι του θεματος.\nΘέμα: Απ: Πως μετράμε την στάθμη λαδιού; Τετ Αυγ 07, 2019 7:30 pm\nΜόλις έλεγξα κι εγώ το εμεηλ μου και ΧΤΕΣ 6/8 είχα απάντηση στο αίτημα που είχα στείλει στις 2/8!\nΑγαπητέ κύριε (σβήνω το επώνυμο),\nΤο αγγλικό μάνιουαλ αναφέρει μέσα στο πλαίσιο «warning» ότι το όχημα πρέπει να είναι σε όρθια θέση.\nΣε σχέση με τις οδηγίες του μάνιουαλ, έχει υπάρξει μια αναθεώρηση,\nότι ο δείκτης μέτρησης δεν πρέπει να περιστρέφεται μέσα.\nΚατωτέρω οι αναθεωρημένη περιγραφή ελέγχου στάθμης λαδιού.\n1. Χρησιμοποιήστε το πλαϊνό σταντ για να στηρίξετε τη μοτοσικλέτα σας σε επίπεδο και σταθερό έδαφος και έπειτα γυρίστε το τιμόνι αριστερά.\n2. Εκκινήστε τον κινητήρα και αφήστε τη μοτοσικλέτα στο ρελαντί για 10 λεπτά.\n3. Σβήστε τον κινητήρα και περιμένετε για 3 λεπτά.\n4. Τοποθετήστε τη μοτοσικλέτα σε κάθετη θέση σε σχέση με το έδαφος (όρθια).\nΑφαιρέστε το δείκτη λαδιού, σκουπίστε τον με ένα καθαρό πανί και τοποθετήστε τον ξανά στην αρχική του θέση (Εικόνα 1) (χωρίς να τον περιστρέψετε προς τα μέσα). Τραβήξτε το δείκτη λαδιού και ελέγξτε αν η στάθμη του λαδιού είναι ανάμεσα από την ανώτερη και κατώτερη ένδειξη. Αν βρίσκεται κάτω από τη κατώτερη ένδειξη, προσθέστε λάδι μέχρι την ανώτερη ένδειξη. (Ελέγξτε τον κινητήρα για τυχόν διαρροή)\nΕυχαριστώ ΚΑι απο εδώ δημόσια την εταιρεία, είναι προς τιμήν τους που ΑΝΑΘΕΩΡΗΣΑΝ το εγχειρίδιο,\nκαι λύθηκαν οι απορίες μας!\nΣυνεχίζουμε με το πλαστικό που το καίει (!?) ο ήλιος.\nΦιλικά, όμορφα κι ωραία!\nΘέμα: Απ: Πως μετράμε την στάθμη λαδιού; Παρ Αυγ 09, 2019 2:30 pm\nΜήπως αυτή την αναθεώρηση θα έπρεπε η αντιπροσωπία να την είχε κοινοποίηση μεσω e-mail σε όλους τους κατόχους προκειμένου να λάβουν γνώση; ή όποια άλλη υπάρξει;\nΒασική αρχή του marketing.....\nΘέμα: Απ: Πως μετράμε την στάθμη λαδιού; Παρ Αυγ 09, 2019 2:49 pm\nΑυτο που λες μπορει να φαίνεται σωστο μεν ομως\nΠρωτον:δεν εχουν τα στοιχεια και τα email ολων των ιδιοκτητων σε κεντρικο επιπεδο(εαν ηταν σοβαρα τα πραγματα στην Ελλάδα θα επρεπε να τα εχουν)\nΔευτερον:αποτελει τεχνικη οδηγια προς τα συνεργεια και οχι τους ιδιωτες.\nΔεν ειναι δουλεια του κατοχου να αλλαζει λαδια (τυπικα) αλλα του συνεργειου\nΘέμα: Απ: Πως μετράμε την στάθμη λαδιού; Παρ Αυγ 09, 2019 2:59 pm\nΘεωρώ ότι τα στοιχεία και τα e-mail των ιδιοκτητών τα έχουν από τα μαγαζιά που αγοράσαμε τα οποία τα έχουν στείλει στην αντιπροσωπεία. Τα έχουν λοιπόν.\nΣυμφωνώ με το σχόλιό σου <<εαν ηταν σοβαρα τα πραγματα στην Ελλάδα θα επρεπε να τα εχουν>>\nΤι σημαίνει ότι αποτελεί τεχνική οδηγία προς τα συνεργεία και όχι τους ιδιώτες; Εγώ δεν θα πρέπει να κάνω σωστό έλεγχο για την στάθμη τoυ δείκτη λαδιού;\nΘέμα: Απ: Πως μετράμε την στάθμη λαδιού; Παρ Αυγ 09, 2019 3:03 pm\nΤυπικα περαν της ελληνικης γελοιας νομοθεσιας στο θεμα διπλωματος κυριως, δεν ειναι δουλεια του κατοχου να κανει οποιαδηποτε τεχνικη εργασια ακομα και αυτο.\nΑπο εκει και περα εδω ειναι τραγικοι σε αλλα πιο σοβαρα πραγματα πχ σε ανακλησεις....εδω θα ηταν καλοι?\nΘέμα: Απ: Πως μετράμε την στάθμη λαδιού; Παρ Αυγ 09, 2019 3:14 pm\nΟ.κ είναι μεγάλη κουβεντα.\nΌσο αφορά την ...άτυπη συνάντηση... της Κυριακής ίσως να μην μπορέσω να παραστώ αν και το ήθελα να γνωριστούμε και να ανταλλάξουμε γνώμες και εμπειρίες.\nΠλην όμως ενδιαφέρομαι για το 15αρι γρανάζι εφοσον βελτιώνει την οδική συμπεριφορά και την άνεση . Αν υπαρχει τα λέμε. Κράτησέ το και μιλάμε.